Бош прокурор давлат органларида коррупцияга қарши ички назорат тизимини жорий этиш таклифини илгари сурди – nuqtai nazar\nБош прокурор давлат органларида коррупцияга қарши ички назорат тизимини жорий этиш таклифини илгари сурди\n06.05.2019 STOP КОРРУПЦИЯ, Изоҳлар2 012\nЎзбекистонда коррупцияга қарши кураш биринчи навбатда ушбу салбий ҳолатнинг сабабларини аниқлаш ва бартараф этишга қаратилган. Бу ҳақда бош прокурор Отабек Муродов шанба куни Олий Мажлис Сенатининг 19-ялпи мажлисида маълум қилди.\nДавлат органларида коррупцион хатарларни аниқлаш ва бартараф этувчи ички тизим ишламас экан, ушбу йўналишда натижага эришиб бўлмайди, деди у.\n«Мен ўзим учун бир саволга жавоб топа олмайман. Молия вазирлигини мисол қилиб олайлик. Вазир — ҳукумат аъзоси, нима учун прокурор унга бориб: „Сизларда коррупция борми?“ — деб сўраши керак? Нима учун вазирлик ўз тизимини тозаламаслиги керак? Нима сабабдан?» — савол берди прокурор.\nБош прокурор коррупцион хатарларни бошқариш ва уларни бартараф этишга имкон берувчи коррупцияга қарши ички назорат тизимини (комплаенс) жорий этишни таклиф қилди.\n«Биз ўзимизга бир нарсани аниқ белгилаб олишимиз керак: биз [пора] олишни эмас, беришни тўхтатишимиз керак. Агар [пора] беришни тўхтатсак, олишни ҳам тўхтата оламиз», — дея таъкидлади Отабек Муродов.\n2018 йилда 1907 нафар мансабдор шахс коррупцион ҳаракатлар содир этгани учун жавобгарликка тортилди. Уларнинг 48 нафари — республика, 191 нафари — вилоят ва 1668 нафари — туман даражасидаги мансабдорлардир.\nПрокуратура тизимида 281 ходим пора олиш ва бошқа ҳуқуқбузарликларга мойиллиги учун вазифасидан четлатилди, 61 нафари жиноий жавобгарликка тортилди.\n«Бундай рақамлар прокуратура тарихида ҳеч қачон бўлмаган. Мен бу ҳақда ижтимоий тармоқлардаги прокуратурада тозалаш ўтказиш вақти келмадими, деган кўп сонли саволлар туфайли сўзламоқдаман. 82 та ҳолатда прокуратура ходимлари пора беришга ҳаракат қилган фуқаролар тўғрисида хабар қилди. Мана нима учун [пора] беришни тўхтатишимиз керак. Авваллари 10 минг доллар таклиф қилинган терговчи хабар қилмасдан, пуни чўнтагига солган. Ҳозир эса 82 ҳолат тўғрисида хабар қилинди», — деди бош прокурор.\nОтабек Муродов Иқтисодий ҳамкорлик ва тараққиёт ташкилоти (ИҲТТ) экспертларининг Ўзбекистонга ташрифини қайд этиб ўтди. Экспертлар коррупцияга қарши кураш бўйича Истанбул ҳаракатлар режасида кўзда тутилган тавсияларнинг бажарилишини ўрганди.\n«Ўрганишлар натижалари март ойида Париждаги учрашувда муҳокама қилинди ва Ўзбекистон илк бор барча тавсияларни бажариб, ташкилот аъзолари орасида юқори баҳоларга эга бўлди», — деди у.\nДавлат тест маркази олий таълим муассасаларида кириш имтиҳонларини ўтказиш тартиби ва қоидаларини эълон қилди\nБизнес в условиях карантина: рассказ ферганского кондитера\nЎзбекистонда коронавирус инфекцияси қайд этилган ҳолатлар сони 3718 нафарга етди\nФарғона ҳайвонот боғи санитария-гигиена талабларига амал қилган ҳолда иш фаолияти олиб бормоқда\nКарантин вақтида Аҳмад Фарғоний номидаги Фарғона вилоят ахборот-кутубхона маркази қандай ишламоқда?\nКексалар муаммолари билан Нуронийлар жамоатчилик кенгашлари шуғулланади\nЎзбекистонда коронавирус инфекцияси қайд этилган ҳолатлар сони 3078 нафарга етди\nАвиа ва темир-йўл рейслари йўловчиларидан коронавирусга тест топшириш талаби бекор қилинди\nФуқародан 30 минг доллар талаб қилган кадастр ходими ушланди\nШаҳрисабз тумани ҳокими ўринбосари 100 доллар пора олаётганда ушланди


"Бунёдкор" янги футболчилар билан шартнома тузишда давом этмоқда\n19 февраль, 2021, 22:08\nТеглар:ФК Бунёдкор | Санжар Рашидов\nРасмий келишувга эришилди.\nЯнги мавсумга тайёргарликни давом эттираётган “Бунёдкор” таркибини кучайтиришда давом этади.\nКлуб матбуот хизматининг тарқатган хабарига кўра, куни кеча яна бир қатор футболчилар билан шартнома имзоланди. Хусусан, фаолиятининг аксар қисмини Жиззахнинг “Сўғдиёна” жамоаси сафида ўтказган тажрибали ярим ҳимоячи Санжар Рашидов энди “қалдирғоч”га айланди.\nФарғона вилояти “Ҳоким Кубоги” мусобақасида ўзининг ишончли ўйинлари билан эътиборга тушган қирғизистонлик ярим ҳимоячи Одилжон Абдураҳмонов ҳам “Бунёдкор” аъзоси бўлди. Ўтган мавсумни жамоа сафида ўтказган тожикистонлик марказий ҳимоячи Давронжон Эргашев 2021 йилда ҳам “Бунёдкор” либосида тўп суради.\nШунингдек, клуб академияси тарбияланувчиларини ўринбосарлар сафига қўшилиш анъанаси ҳам давом этади. Ўтган мавсум Тошкент шаҳар биринчилигида қатнашган Мурод Отажонов ва Иван Бошкович мураббийлигидаги “Бунёдкор” жамоалари сафида тўп сурган Улуғбек Раимов ҳамда Судайсий Жўрабоев 2021 йил Абдуҳамид Қодиров бошчилигидаги ўринбосарлар таркибида ўйнайди. Яна бир тарбияланувчи - Ислом Каримов эса, “Бунёдкор-2” билан 1-лигада иштирок этади.\nТуғилган санаси: 14.07.1993 йил\nТуғилган жойи: Жиззах шаҳри\n2013-2017 йиллар “Сўғдиёна”\n2018 йил “Насаф”\n2019-2020 йиллар “Сўғдиёна”\nТуғилган санаси: 19.03.1988 йил\nТуғилган жойи: Тожикистон, Сўғд вилояти\nАмплуаси: марказий ҳимоячи\n2009 йил “Регар Тадаз” (Тожикистон)\n2010-2012 йиллар “Истиқлол” (Тожикистон)\n2013 йил “Жетису” (Қозоғистон)\n2014 йил “Габала” (Озарбайжон)\n2014-2015 йиллар “Жетису” (Қозоғистон)\n2016-2017 йиллар “Тараз” (Қозоғистон)\n2018 йил “Истиқлол” (Тожикистон)\n2019 йил “Хўжанд” (Тожикистон)\n2020 йилдан “Бунёдкор”\n2008 йилдан бери Тожикистон миллий терма жамоаси аъзоси\nТуғилган санаси: 18.03.1996 йил\nТуғилган жойи: Қирғизистон, Қизилқия шаҳри\n2014 йил “Алдиер” (Қирғизистон)\n2015-2020 йиллар “Алай” (Қирғизистон)\n2016 йилдан Қирғизистон миллий терма жамоаси аъзоси


Исмат Хушев: Ўзбек матбуоти қачон ўзбек халқига хизмат қилади? (Иккинчи мақола) | ДУНЁ ЎЗБЕКЛАРИ | Mobile Version\n12/31/2016 Ismat Khushev Куннинг муҳим мавзуси\nМен орадан чорак аср ўтган бўлса-да, бугун ҳам олис Канадада туриб бу мақола ва матнларни фахр ва ифтихор билан эслашим мумкин.\nНегаки, улар ўз даврида мени Ўзбекистонга танитди. Журналист – нафақат журналист, балки, айни пайтда – давлат арбоби ҳам эканини ҳаётда яққол исботлади.\nБугун Ўзбекистондаги бирор бир журналист – мустақилликнинг чорак асри давомида расмий ўзбек матбуотида юқоридагидек – танқидий ва таҳлилий мақоласи эълон қилинганлиги билан, худди мендек, фахрлана оладими?\nЭнди бу мактаблар тамомила унутиб юборилди. Оммавий ахборот воситалари тепасига Хайриддинга ўхшаш халқ дардига беғам ва бепарво такасалтанглар ўтиргани боис, бутун ўзбек матбуотининг юзи қора бўлди.\nШароф Убайдуллаевнинг “Дунё ўзбеклари” учун берган шарҳи:\n“Нокамтарлик бўлса ҳам айтай, Жиззах билан Сирдарё вилояти ҳокимларини бир йилдан бўён тиним билмай гапираман, танқид қиламан.\nБу ҳокимлар аслида менга яқин ва биродар бўлган одамлар. Лекин уларнинг иш тутамига чидаб бўлмайди.\nМасалан, Сирдарё ҳокими Ойбек Ашурматов қайнотаси ва қариндошларига қонундан ташқари ҳолда минг гектарлаб шоли экиладиган сувли ерларни бериб қўйибди. Нега бундай қилдинг деб биров сўрагани йўқ.\nҲисоб китоб қилиб чиқилса, Ашурматов ҳоким бўлган Сирдарё вилоятида унга қишлоқдош ва қариндош бўлган 23 нафар баландчақирлик катта кичик раҳбар бор экан.\nСирдарё вилояти – аллақачон “Баландчақир давлати”га айланиб қолгани наҳотки бирорта журналист ва ё матуботнинг назарига тушмаса?\nШу ҳолатнинг ўзи ҳам баъзи раҳбарларнинг оёғи ростдан ҳам ердан узилиб қолганини кўрсатмайдими?\nАгар адолат юзасидан айтганда Сирдарё ва Жиззах вилояти ҳокимлари кечагина сиёсат майдонига чиққан ёш кадрлар эмас. Улар катта кичик раҳбарлик довонларини босиб ўтишган, яхши салоҳият ва тажрибага эга бўлган, орқасидан бошқаларни ҳам эргаштира олган раҳбарлар сирасига киради.\nСайфиддин Исмоилов ҳатто қишлоқ хўжалиги вазири бўлиб ишлаган. Ойбек Ашурматов айнан Мирзиёев ватани бўлган Зомин туманида узоқ йиллар ҳокимлик қилган. Сўнгги ўн бир йилдан бўён Сирдарё вилоятини, яхшими ёмонми, елкасида тутиб келяпти.\nЯна бир кичкина детал – бу менинг назаримда оддий детал эмас: Уларнинг ҳар икаласининг ҳам келиб чиқиши – жиззахлик саналади.\nАгар шу нуқтаи назардан қаралса, Президент учун бунинг аҳамияти йўқ – Қонун ҳамма учун бир.\nЯнги Президент, назаримда, адолат ўрнатишни ўзига яқин одамлардан бошлади. Ва мутлақо тўғри қилди!!!\nЖиззах вилояти ҳокими Сайфиддин Умарович Исмоиловнинг олти нафар расмий ва норасмий “оиласи” бор. Биргина мана шу шармандали ҳолнинг ўзиёқ уни вилоят раҳбари бўлишига мутлақо номуносиб ва нолойиқ эканини кўрсатмайдими?\nВаҳоланки, бу икки ҳоким ҳам аввалги президентнинг эркатойлари эди. Кўп йиллаб парваришлаб, ёмон кўзлардан авайлаб асраб келаётган олтин хўрозлари эди.\nАшурматов 14 йилдан бўён Сирдарёга ҳокимлик қилиб келди. Буниси салкам ўн бир йилдан бери Жиззахда ҳоким.\nҲар иккаласининг ҳам “Облпахта” трести раҳбарлари бутун бригадаси билан қамалиб ётибди. Ҳар икки вилоятда ҳам камида 30 фоиздан ҳисобда бор, амалда йўқ қўшиб ёзиш аниқланган.\nПахта трести бошлиқлари тўғридан тўғри қўшиб ёзиш борасида шахсан вилоят ҳокимларининг топшириғи борлигини айтсалар ҳам бу масалага терговчи ва прокурорлар эътибор беришмади.\nНегаки, улар сенатор экан. Негаки, улар олдинги Президентининг даканг хўрозлари экан…”\nШароф Убайдуллаевнинг куйиниб ёниб айтган бу дил сўзлари мени анча ўйлантириб қўйди.\nҚани энди Ўзбекистонда Шароф акадай ўз халқи учун фидойи ва жонкуяр журналистлар кўп бўлса. Минг афсуски, бундай халқпарвар ва ватанпарвар инсонлар жуда кам. Борлари ҳам ўзини ва тинчлигини ўйлаб, Шароф акадай бу қадар катта жанг майдонига чиқишга ботинолмайди, янаям аниқроқ айтсак – журъат этолмайди.\nБир гал Тошкентга сим қоқсам, Ҳамроқул Асқар айтиб қолди: Шароф ака “Дунё ўзбеклари”, Озодлик ва ББС да Сирдарё ва Жиззах вилояти ҳокимларининг ноқонуний қилмишлари, жиноий ҳатти ҳаракатлари ҳақида такрор ва такрор гапира бошлаганидан бўён у кишини излаб Тошкентга келаётган одамларнинг кети узилмай қолди.\nМана, кеча ҳам, бугун ҳам халқ вакилларининг бир нечта группаси билан учрашиб, суҳбатлашдик. Улар Тошкентга Шароф Убайдуллаевга ҳақ ва одил сўзлари учун кўзда ёш билан раҳмат айтгани келишибди.\nБу гапларни эшитиб, бир томондан кўнглим ёришади, қувонаман. Матбуотнинг қудратига тан бериб, тасаннолар айтаман.\nЛекин иккинчи томондан нега шу гапларни расмий Тошкент радиоси ва матбуотидан айтиш мумкин эмас деб куйинаман, афсус қиламан…\nМайли, афсус, надоматга берилмай, мавзуга қайтайлик.\nМирзиёев мамлакатда амалга ошираётган кадр ўзгаришларини кўриб, баъзи таҳлилчи ва кузатувчилар: “Шунча йил Бош вазир бўлган одам нега шу ишларни олдинроқ қилмади” деб ёзишмоқда.\nИслом Каримовни яхши билмаган, унинг сиёсатини тушунмаган одамлар шундай деб ўйлаши табиий. Район, шаҳар ҳокимлари тугул, республикадаги оддий тармоқ газета ва ё журнали муҳарририни тайинлаш ва ё ишдан олиш учун Президентнинг рухсати ва розилиги олинарди.\nМен буни шахсан ўз бошимдан ўтказган муҳаррир ва мулозим сифатида айтяпман.\nҚолаверса, Каримов даврида Бош вазир ташкилий масалада асосий скрипкани бажараолмасди. Бажаргани қўйишмасди. У нари борса, фақат танқид қилиши, камчиликларни очиши мумкин эди, холос.\nЛекин ишдан олиш ёки тайинлаш – кадрлар билан ишлаш барибир Президент аппарати зиммасида эди.\nБиз буни яхши биламиз.\nМирзиёев бу ҳуқуқни ўз зиммасига олган куниёқ, ҳар икки областда еттитидан ҳокимни алмаштиришга мажбур бўлди. Бу ҳокимлар тиззасигача жиноят ботқоғига ботган эди.\nНега буларнинг олдинги пайтда ҳеч ким мушугини пишт демади? Нега халқ сўзи ва фарёдига қулоқ тутилмади?\nБу масала ҳам аслида журналистларнинг, оммавий ахборот воситаларининг ижтимоий ҳаётдаги фаоллиги билан боғлиқ…\nЎзбекистонда Каримов замонидан қолган “Олтин қалам” мукофоти бор.\nҚани бу “Олтин қалам” соҳиблари? Район ҳокими нари турсин, оддий бир фермер хўжалигини ҳам танқид қилолмайди улар. Чорак аср шундай яшаб келдик. Чорак аср “Ёлғонлар устига қурилган салтанат”ни мадҳ этдик. Ўзимизни ўзимиз алдаб келдик.\nЭнди бу ёлғонга чек қўйиш керак!!!\nЖурналистлар – давлат арбоблари дедик. Уларга энди тортиб олинган бу муборак номни яна қайтариб беришимиз лозим. Матбуотни тирилтирмай туриб, бу масалага ойдинлик киритиш мумкин эмас.\nМатбуот – аслида бир мўъжизадир. Биз бу мўъжизани бўғиб ўлдирдик, бадном қилдик – алал оқибат уни мўъжизадан – жанозага айлантирдик.\nБу дегани – ошкоралик ва шаффофликдан юз ўгирдик. Ўз она халқимиздан кўп нарсаларни яширадиган бўлдик. Жамиятнинг энг чириган иллатларини биров билди, биров билмади.\nЭлу-юртни алдаб яшашга ўргандик.\nЎзбек матботини ўқиган одам бу дунёда энг ҳур ва фаровон яшайдиган халқ биз эканмиз, нега энди ношукрчилик қилишимиз керак деб, Каримовга раҳмат айтиб яшайдиган бўлди.\nТашқи дунёга эса Ўзбекистон – энг бахтли ва саодатли халқ деб тақдим этилди. Аҳоли жон бошига келадиган даромад атайлаб дунёнинг энг ривожланган давлатларникига тенглаштирилди.\nБу ерда ҳам қўшиб ёзиш содир бўлди. Ёлғон – ростни асир қилиб олди.\nЖамиятнинг энг ҳурматли одамлари бойвачча ва олигархлар бўлиб қолди.\nЗиёли ва ойдинлар четга суриб чиқарилди…\nОлдин айтдим, яна такрорлайман: Бизда жасур журналистлар йўқ эмас. Жасур муҳаррирлар йўқ. Ҳамма нарсани аслида муҳаррир кўтариши керак эмасми?\nБотир муҳаррирларнинг инига кириб кетганининг сабаби эса – уларнинг ҳам орқасида “ботир” давлат маслаҳатчиси турибди.\nЯнаям аниқроқ айтадиган бўлсак, Президент девонида – Давлат маслаҳатчилари орасидаги энг тутуриқсиз ва субутсиз, ўз соҳасини барча маҳкамалар оёғи остида хору зор қилган,миллий мафкурани ўлдирган одам раҳбар бўлиб турибди.\nВаҳоланки, матбуот соҳаси ўз вақтида – Хайриддин Султонов сиртмоғига тушгунга қадар обрў-эътиборли, муборак ва муқаддас бир соҳа эди. Шунинг учун ҳам бугун матбуот орқасида – унинг ичидан чиққан энг ноқобил раҳбарлар бош бўлиб турибди.\nМасалан, республиканинг отахон нашри бўлмиш “Халқ сўзи” ва “Правда Востока” газеталари Бош муҳаррирлари Ўткир Раҳмат, Аббос Усмоновлар билан Анҳор бўйларидаги ҳукумат уйларида қўшни яшаганмиз, ҳар икаласи ҳам яхши одам, инсон сифатида ҳурмат қиламан.\nЛекин журналист сифатида улар яхши журналист эмас, буни ўзлари ҳам яхши билишади. Бош муҳаррирликка тайинлангунга қадар ҳам, ундан кейин ҳам бирор сатр мақола ёзган эмас улар. Икаласи ҳам журналистикадан узоқ одам.\nБундай раҳбарлар қаерда бўлса, ҳамма жойда ўзига ўхшаган лаёқатсиз одамларни топишади. “Элим деб, юртим деб ёниб яшаш керак!” деганКаримов шиорлари фақат номигагина айтиларди, холос.\nАлал-оқибат – эл юрт учун астойдил ёниб яшашни орзу қилганлар куйиб кул бўлдилар\nШунинг учун ҳам бугун ўзбек матбуотида янги Президент бошлаган катта ташаббусга қўшилиш у ёқда турсин, ҳатто дастлабки қадам қўйиш аломатлари ҳам йўқ…\nЎз ўрнига муносиб Бош муҳаррирлар ҳақида ўйларканман, Зиёд Есенбоев, Мақсуд Қориев, Николай Тиммофеев, Одил Ёқубов, Шароф Убайдуллаев, Аъло Хўжаев, Нурали Қобул ва Карим Баҳриев каби таниқли алломалар матбуотга раҳбарлик қилган йилларни ҳавас ва армон билан хотирлайман.\nУларнинг ҳар бири ўз даврининг обрў-эътиборли ва довруғли Бош муҳаррирлари эди.\nОдил Ёқубов раҳбарлик қилган “Ўзбекистон адабиёти ва санъати” газетаси ўз даврида бутун ўзбек халқининг дарду изтиробларини дадил кўтариб чиқадиган очиқ минбар эди. Унда эълон қилинган танқидий мақола ва фелъетонлар ўша заҳотиёқ суд ва прокуратура томонидан кўриб чиқилиб, қатор жиноий ишлар очилар, айбдор мулозимлар, ким бўлишидан қатъий назар, адолатли жазоланарди.\nШароф Убайдуллаев Бош муҳаррир бўлган “Тошкент оқшоми” ва “Ўзбекистон овози” газеталари миллион миллион адади ва юртимизда ишғол этган сарҳади билан ҳаммани лол қолдирган дамлар ҳануз ёдимда.\nКарим Баҳриев раҳбарлик қилган ва ёпилганига қадар бутун Ўзбекистонни титратиб турган “Ҳуррият” газетасининг беш сони таратган шон шуҳрат ва ҳайратлар ҳали ҳануз хотирамиздан ўчгани йўқ.\nИслом Каримов ташаббуси билан очилган ва шахсан унинг тавсияси билан Бош муҳаррир этиб тайинланган Карим Баҳриев бу газетанинг биринчи сонида Исмат Хушевнинг “Менинг етти болам бор, олтитаси бемадор!” номли мақолсини ҳам эълон қилган эди.\nБош муҳаррирликдан урилиб, ўз соҳасидан узоқлаштирилган ижодкорни яна Президент назарига тушириш ва журналистикага қайтариш йўлидаги дўстона ва самимий бир қадами эди бу Каримнинг.\nАбдусаид Кўчимов бош бўлган Ўзбекистон телевидениясидаги носоғлом муҳит ва коррупцияни кескин танқид қилган бешинчи сонидан сўнг Каримов Каримни ишдан олиб, “Ҳуррият”ни ёпиб қўйди.\n“”Ҳуррият”нинг – Ўзбекистонни титратган беш сони” номли ўт олов ном қолди бугун ўша ўт-оловли мангу ўчмас хотиралардан…\nУ пайтларда Бош муҳаррирлар жамиятнинг обрў-эътиборли мулозимлари, том маънодаги давлат арбоблари эди. Масалан, “Правда” газетаси Бош муҳаррири Афанасъев нуфузи – КПСС Марказий Комитетининг тармоқ секретари обрўйидан кам эмас, аксинча баландроқ эди.\nУ ҳар сафар Ўзбекистонга ташриф буюрганида Шароф Рашидов республика бўйлаб шахсан олиб юрганини ёши катта авлод вакиллари яхши билишади.\nЕсенбоев, Тимофеев, Қориев, Ёқубов ва Убайдуллаев каби Бош муҳаррирларнинг вилоятларга сафари ўша ижодий муҳитнинг ҳақиқий байрамига айланарди. Вилоят мухбирларининг, обуначи ва мухлисларнинг умумий конференциялари – ҳақиқий халқ сайлига айланиб, вилоятда байрам бўлиб кетарди.\nБош муҳаррирларга доимо вилоятнинг биринчи раҳбарлари ҳамроҳлик қилишарди.\nҲозирги Ўзбекистон Бош муҳаррирлари вилоятга борса ҳокимлар қабул қилиш нари турсин, катта кичик бирор раҳбар уларни танирмикан?\nТурли тўй-ю, томошоларга бориб, қорни ва чўнтагини қаппайтириб кетишдан нарига ўтмай қолган бугунги муҳаррирлар…\nСалкам 20 йилдан бўён ўзбек матбуотини ўз оталиғига олган Давлат маслаҳатчиси Хайриддин Султонов шарофати бу…\nБир пайтлар Зуҳра Раҳимбоева, Оқил Салимов, Раъно Абдуллаева каби ўз соҳасининг обрў эътиборли ва довруғли вакиллари раҳбарлик қилган улуғ ва муқаддас соҳага бугун Хайриддиндай тасодифий бир шахснинг бош бўлгани мени ҳануз ўйлантириб келади.\nУлардек ўз соҳаси ва касбини улуғлаб, шон шарафга буркаган таниқли мулозимлар макон тутган бешинчи қаватдаги ўша муборак кабинетда бугун Хайриддин ўз мўйловчасини силаб ўтирганини ўйлаб, чексиз ҳайрат ва ҳасратларга ошно бўламан.\nБугун ўзбек матбуоти олдида жуда катта муаммо турибди. Мен буни Ўзбекистондан олис Канаданинг сирли ва сукунатли қиш оқшомларида хаёл суриб, бир неча марта таҳлил ва тадқиқ қилиб чиққанман.\nБу муаммолардан бири шуки, унга узоқ йиллар раҳбарлик қилган Давлат Матбуот Қўмитаси раиси Рустам Шоғуломов Президентнинг Давлат маслаҳатчиси Хайриддин Султоновга матбуотнинг оёқ қўлини боғлаб, бериб кетди.\nИккинчи муаммо шуки, Хайриддин матбуотдан жуда узоқ одам бўлгани боис, бу соҳага профессионал бўлмаган тасодифий кишиларни жалб этди.\nМасалан, у “Ғафур Ғулом” номли нашриётда Ҳамид Ғулом қўли остида ишлагани боис, унинг ўғли Шерзод Ғуломовни Журналистлар уюшмасига раҳбар этиб тайинлади. “Ўқитувчи” нашриётига Суннат Аҳмедов номли ўзига миллатдош ва элатдош бўлган тасодифий, саводсиз ва нўноқ бир одамни бош қилиб қўйди.\nЧорак асрдан бўён ўз касбини жони дили билан севган, умр бўйи адолат ва диёнат деб ёниб келган профессионал журналистлар кўчага сиқиб чиқарилди. Улардан ёзиш ҳуқуқи тортиб олинди. Расмий матбуот эшиклари ёпиб қўйилди.\nМен ўзимдан мисол келтирай.\nАйни қисматга дучор қилинган Бош муҳаррир Исмат Хушев ҳам, бу адолатсизликка нисбатан исён ўлароқ – ўз қадрига етмаганларни қўйиб, хориж эллар сари юз тутишга мажбур бўлди…\nТоронто шаҳри, Канада, 31 декабрь, 2016 йил.\n(Мақола ҳали давом этади)\n12/28/2016 at 5:12 PM (Edit)\n12/28/2016 at 5:07 PM (Edit)\n12/28/2016 at 5:01 PM (Edit)\n12/28/2016 at 4:16 PM (Edit)\n12/28/2016 at 8:44 AM (Edit)\nИсмат Хушев: Вертуал сайлов комиссияси раиси ва Президентликка номзодларга\nLeave a Reply to Ёзувчилар уюшмасидан


ТИВ АҚШДа қозоғистонлик аёллар фирибгарлик тўғрисидаги иш бўйича ушланганини тасдиқлади\nҚозоғистон ташқи ишлар вазирлиги АҚШда фирибгарлик ишини тергов қилиш доирасида уч нафар Қозоғистон фуқароси ушланганини тасдиқлади.\nҚозоғистон ТИВ матбуот хизматининг маълумотларига кўра, 1994, 1991 ва 1970 йилда туғилган, Қозоғистон фуқароси бўлган аёллар ушланган. Ушланганларнинг икки нафари ҳибсда сақланмоқда, яна бири — 1970 йилда туғилгани - соғлиғининг ҳолатига кўра, бошқа жойга кетмаслик ҳақида тилхат олиб қўйиб юборилган. Матбуот хизматида тафсилотларга аниқлик киритишмади.\nАҚШ Адлия вазирлиги 24 июль куни ушбу иш бўйича 25 киши, жумладан уч нафар Қозоғистон фуқароси бўлган аёллар, Озарбайжон, Грузия, Латвия, Туркия, Украина ва АҚШ фуқаролари айбланаётганини хабар қилди.\nАйблов хулосасига биноан, ушбу шахслар интернетда автомобилларни сотиш бўйича ёлғон эълон берганли, шундан сўнг алданган одамлардан олинган пулларни қалбакикомпаниялар орқали АҚШ ҳудудидан ташқарига ўтказганлиги тахмин қилинмоқда. Бундай схема, ҳукуматнинг фаразига кўра, 2016 йил ноябрдан 2018 йил июлгача амалда бўлган. Етказилган зарар тўрт миллион доллардан ортиқни ташкил қилади.\nАйб сифатида қўйилаётган модда — фирибгарлик содир этиш ҳақида тил бириктириш ва пулларни “ювиш” — 20 дан 30 йилгача озодликдан маҳрум қилиш кўринишидаги жазони назарда тутади.


Олмалиқда эркак 7 ёшли қизни ўғирлашга урингани ҳақидаги хабарга изоҳ берилди | Qalampir.uz\nОлмалиқда эркак 7 ёшли қизни ўғирлашга урингани ҳақидаги хабарга изоҳ берилди\n3-саҳифа\t04 Март 13:03 11000\nИжтимоий тармоқларда Олмалиқ шаҳрида бир эркак ёш қизни ўғирлаб кетмоқчи бўлганлиги ҳақида тарқалган видеолавҳа юзасидан ҳокимлик муносабат билдирди.\nҚайд этилишича, жорий йилнинг 2 март куни фуқаро 1961 йилда туғилган М.Қ. укаси О.Қ.нинг “Тошкент” маҳалласидаги хонадонларнинг бирида туғилган кунни нишонлаш учун бориб, у ерда спиртли ичимлик истеъмол қилган. Соат 19:00 ларда М.Қ. уйига қайтиб келаётган вақт ошқозонида қаттиқ оғриқ турганлиги учун “Янги ҳаёт” маҳалласи, 27-уй йўлагига кириб, зинада ўтириб қолган.\nШу вақт 27-уйдаги хонадонда яшовчи, вояга етмаган, 2014 йилда туғилган, А.И. дўкондан туз олиб келаётганлиги ва уй йўлагида ўтирган нотаниш шахсни кўриб, қўрққани сабабли, ичкарига кира олмасдан турганида, дадаси Ж.Ж. келиб қолган. Ж.Ж. бу ҳолатни нотўғри тушунган ва ўша жойдаёқ шаҳар ИИБга мурожаат қилган. Бу ҳолатни Ж.Ж.нинг қўшниси Ж.М. телефонда тасвирга олган.\nШундан сўнг, ҳолатдан хабари бўлмаган ҳолда у ерга келиб қолган Д.А. таниши Ж.М.нинг телефонидаги видеотасвирни ўз телефонига кўчириб олиб, М.Қ. ёш болаларни ўғирлаш билан шуғулланиб келаётгани ҳақида шарҳ билан телеграм ижтимоий тармоғи орқали тарқатиб юборган.\nФуқаро М.Қ. томонидан вояга етмаган А.И.га тегинилмаган, унга тан жароҳати етказилмаган ва уятсиз-бузуқ ҳаракатлар содир этилмаган. Мазкур ҳолат бўйича ҳозирда Олмалиқ шаҳар ИИБ томонидан терговга қадар текширув ўтказилмоқда.\n19 Июнь 12:42 38665\n18 Июнь 19:33 36414\n19 Июнь 19:12 24310\n20 Июнь 20:21 24102\n18 Июнь 20:33 23697


Таҳририят умумбелгиланган солиқ тўловчи микрофирма ҳисобланади. Таҳририят обуна мавсумида фаол қатнашган бошқа ташкилотларга рағбатлантириш тарзидаги мукофотлар (совғалар, пул шаклида ва ҳ.к.) беради. Таҳририят томонидан чиқарилаётган газеталарнинг таннархини аниқлашда газетани тайёрлашда қатнашадиган мухбирлар, жамоатчи мухбирлар, суратчилар ва х.к.ларнинг иш ҳақлари, қалам ҳақлари, мукофот пуллари ва бошқа тўловлари, газетани босмадан чиқариш харажатлари (босмахона томонидан нашрга чиқариб берилади) ҳисобга олинади.\nРедакция от 08.02.2018\n1.Таҳририятга тегишли имтиёзлар 30.12.2011 й. ПҚ-1672-сон "Оммавий ахборот воситаларини янада ривожлантириш учун қўшимча солиқ имтиёзлари ва афзалликлар бериш тўғрисида"ги Қарори билан белгиланган. Шунингдек у Солиқ кодекси билан белгиланган бошқа имтиёзлардан ҳам фойдаланиши мумкин.\n2.Газетанинг таннархини аниқлашда “Маҳсулот (ишлар, хизматлар)ни ишлаб чиқариш ва сотиш харажатларининг таркиби ҳамда молиявий натижаларни шакллантириш тартиби тўғрисида Низом” (ЎзР ВМ 05.02.1999 й. 54-сон қарорига илова) 1-бўлими билан белгиланган харажатлар ҳисобга олинади.\n3.Фаол қатнашган бошқа ташкилотларга рағбатлантириш тарзидаги пул мукофотлари ҳеч қандай солиқ оқибатларини келтириб чиқармайди. Мукофотлар натура шаклида бепул берилганда (совғалар) ҚҚС бўйича солиқ солиш мақсадлари учун солиқ солинадиган база уларнинг таннархидан ёки улар олинган нархдан (уларни олиш билан боғлиқ харажатлар ҳисобга олинган ҳолда) келиб чиқиб белгиланади.\n4.Бепул тарқатиладиган газеталар реализация сифатида бухгалтерияда расмийлаштирилади. Бунда даромад суммаси нолга тенг бўлади. ҚҚС бўйича 3-жавобда келтирилган солиқ оқибати юзага келади.\n5.Ҳисобварақ-фактураларни ҳисобга олиш ва расмийлаштириш тартибига асосан узлуксиз товарларни етказиб беришни, ишларни бажаришни ва бошқа хизматларни реализация қилишни амалга ошираётган солиқ тўловчилар ойнинг охирги кунида бир марта ҳисобварақ-фактура ёзадилар (МВ ва ДСҚнинг 04.03.2013й. 23, 2013-8-сон қарорига 3-илова, АВда 22.03.2013й. 2439-сон билан рўйхатга олинган).\nДемак, тахририят обуначиларга узлуксиз равишда газеталарни етказиб беришида (шу жумладан почта орқали) ҳисобварақ-фактурани ойнинг охирги кунида бир марта ёзиши керак. Тегишинча газеталарни бундай тартибда реализация қилишдан тушган тушум даромадларга ҳисобварақ-фактура расмийлаштирилган даврда ҳисобга олиниши лозим.\n6.Шартнома шартларига мувофиқ берилган сотув чегирмалари 9050 "Харидорлар ва буюртмачиларга берилган чегирмалар" счётида ҳисобга олинади (21-сон БҲМСга 2-илованинг 379-банди). Ушбу счёт асосий (операцион) фаолиятнинг даромадларини ҳисобга олувчи счётлар (9000) гуруҳига контр-пассив счёт ҳисобланади ва унинг дебет айланмаси маҳсулотлар ва товарларни сотишдан, иш бажаришдан ва хизмат кўрсатишдан даромадларни камайтиради. 9050 "Харидорлар ва буюртмачиларга берилган чегирмалар" счётининг дебетида сотув ва нархлардан берилган чегирмаларнинг суммаси тегишли олинадиган счётлар билан боғланган ҳолда акс эттирилади.\nЧегирма суммаси шартномада кўрсатилиши баробарида ҳисобварақ-фактурани расмийлаштиришда ҳам кўрсатилади.\nЕтказиб берувчи томонидан бизга берилган чегирма корхонанинг даромади ҳисобланадими? Сотиб олувчи корхона (ягона солиқ тўловчиси)да ушбу ҳолатда солиқ оқибатлари юзага келадими?\nУнитар корхона алкоголь маҳсулотларини улгуржи сотади ва ягона солиқ тўловчиси ҳисобланади. Бизга маҳсулот етказиб берувчилар билан келишув асосида 2016 йилда бизга 5% чегирма берилди ... Далее\nБир фуқаронинг фарзанди 2017 йил сентябрь ойида олий ўқув юртига тўлов-шартнома асосида ўқишга кирди. Тўлов суммаси оддий контракт тўловининг 10 баробари миқдорида белгиланган. Фуқаро мазкур суммани ўзининг шахсий жамғармасидан нақд пул кўринишида банк муассасасига топширди.... Далее\nМол-мулкни устав фондига топширишда ҳисобварақ-фактура расмийлаштирилиши керакми? Мол-мулкни ер участкаси билан бирга жамиятнинг устав фондига ҳисса сифатида қабул қилишда солиқ оқибатлари қандай бўлади?\nБизнинг корхонамиз умумбелгиланган солиқларни тўловчи акциядорлик жамияти ҳисобланади. Акциядорлик жамияти устав фондидаги 100% улушга эгалик қилиш билан МЧЖ таъсисчиси ҳисобланади. МЧЖ (ШК) ЯСТ тўловчи кичик корхона ҳисобланиб, қолипли нон ишлаб чиқариш бўйича фаолиятни амалга оширади.... Далее\n1.Қайтиб келган контракт суммасига нисбатан жисмоний шахслардан олинадиган даромад солиғи 2016 йил шкаласи бўйича ҳисоблаб чиқариладими ёки 2017 йил? 2.Қайтариб берилган сумма жисмоний шахслардан олинадиган даромад солиғи ҳисоботида қай тартибда кўрсатилади?\n2016 йил сентбярь ойида ходимнинг иш ҳақидан 26 ёшга тўлмаган фарзандининг олий ўқув юртида ўқиши учун контракт тўлови ўтказиб берилди ва Солиқ кодексига асосан мазкур ушланмага жисмоний шахслардан олинадиган даромад солиғи бўйича имтиёз ҳам берилди.... Далее


Бизнес режа шаблонлари\nPaynet тизимига асосланган тўловлар қабул қилиш шохобчасини очиш бизнес режаси\nPAYNET тизимига асосланган тўловлар қабул қилиш шохобчасини очиш бизнес режаси.\nЎзбекистондаги тўловларни қабул қилиш пунктлари ишини Paynet электрон тўловлар тизими орқали ўрганиб, биз қуйидаги тенденцияларни кузатамиз:\nУшбу бизнес режа сут ишлаб чиқариш ва йиғиш соҳасидаги 2та консалтинг фирмасининг монополистик бирлашмаси (кейинги ўринларда "монополистик бирлашма") томонидан ишлаб чиқилган. Бизнес режа сут йиғиш марказининг (СЙМ) техник-иқтисодий асосини тайёрлаш мақсадида ўтказилган тадқиқотнинг якуний ҳужжати ҳисобланади.\nUnited Nations Industrial Development Organization бўйича бизнес-режа таркиби\nUnited Nations Industrial Development Organization (UNIDO) қоидалари бўйича бизнес режа тузилмаси. Ушбу мақола бизнес режанинг функционал шаблони ҳисобланади. Агар сиз бизнес режани мустақил равишда ёзмоқчи бўлсангиз, ушбу мақола бўлғуси бизнесингиз учун яхши ёрдамчи бўлиши мумкин.\nҒишт заводи бизнес-режаси шаблони\nУшбу шаблон ғишт ишлаб чиқаришнинг батафсил тавсифидан иборат. Унда ишлаб чиқариш жараёни ва молия режаси батафсил ёритилган. Ушбу бизнес режа шаблони Bizplan.uz компанияси маҳсулоти эмас, шу сабабли биз ҳужжатнинг мазмуни учун жавоб бермаймиз.\nПарранда гўшти ва пат-момиқ ишлаб чиқариш бизнес режаси шаблони\nПарранда гўшти ва пат-момиқ ишлаб чиқариш бизнес-режаси ушбу йўналишда ҳаракат қилишни истаган тадбиркорлар учун яхши ёрдамчи бўлиши мумкин. Агар сиз паррандачилик фермаси эгаси бўлсангиз ёки Тошкентда, Ўзбекистоннинг бошқа ҳудудларида шундай ферма очишни мўлжаллаётган бўлсангиз, ушбу бизнес-режа сизга мазкур ишдаги энг муҳим жиҳатларни кўздан қочирмаслик имконини беради.\nҲар куни компаниямнинг 95% активлари машиналарига ўтириб уйларига кетади. Менинг вазифам – шунлай ...»


ЎзА - Шавкат Мирзиёев мева-савзавотни қайта ишлаш корхонаси билан танишди\nШавкат Мирзиёев мева-савзавотни қайта ишлаш корхонаси билан танишди\nПрезидентимиз Самарқанд туманидаги “Agromir” масъулияти чекланган жамиятида бўлиб, мева-сабзавотларни қайта ишлаш жараёнини кўздан кечирди.\nЮртимизда етиштирилган сархил мева-сабзавот, узум, полиз маҳсулотлари таъми, сифати ва инсон саломатлиги учун фойдали элементларга бойлиги билан ажралиб туради. Шунинг учун ҳам хорижда Ўзбекистонда пишиб етилган қишлоқ хўжалик маҳсулотларига талаб юқори.\n“Agromir” хорижий корхонаси ана шундай меваларни қайта ишлаб, уларнинг табиий шарбати ва шираси, шарбат консентратлари, сабзавот паста ва пюреси, мева-сабзавот консерваларини ички бозордан ташқари чет мамлакатларга экспорт қилиб келмоқда.\nҚарийб 450 киши доимий иш билан таъминланган корхона йилига 60 минг тонна шарбат ва нектар, деярли 6 минг тонна концентратлар ишлаб чиқариш қувватига эга бўлиб, бугунги кунда 42 турдаги маҳсулот тайёрланмоқда.\n2018 йилда корхонада умумий қиймати 160 миллиард сўмлик 53 минг тонна, жорий йилнинг биринчи ярмида 72 миллиард сўмлик 24 минг тонна маҳсулот ишлаб чиқарилди. Ўтган йили 2,1 миллион доллар, жорий йилда 5,5 миллион долларлик маҳсулот экспорт қилинган.\nАйни пайтда корхонага қарашли хўжаликларда мева-сабзавотнинг истиқболли навларини етиштиришга алоҳида эътибор қаратилмоқда. Фермер ва деҳқон хўжаликларидан маҳсулот харид қилишда ҳам биринчи ўринда сифат эътиборга олинади, улар билан билан буюртма асосида ишланади. Ҳар қандай маҳсулотни эмас, корхона талабига, ишлаб чиқарадиган корсерва ва шарбатлар сифатига мос маҳсулотлар танлаб харид қилинади.\nБу ерда ишлаб чиқариш ва қадоқлаш цехларига Швейцария, Италия ва Германиянинг шарбат, пюре ва пасталар ишлаб чиқариш бўйича энг замонавий технологиялари ўрнатилган. Бу корхона маҳсулотларининг Ўзбекистон бозорида етакчи ўрин эгаллашида қўл келмоқда.\nБугунги кунда “Agromir” маҳсулотлари таниқли брендлар остида Жанубий Корея, Хитой, Ҳиндистон, Россия, Қозоғистон, Озарбайжон, Тожикистон, Афғонистон каби мамлакатларга экспорт қилинмоқда. Шарбат кўринишидаги тайёр маҳсулотлардан ташқари компания меваларидан тайёрланган консентрат ҳам чет эллик истеъмолчиларга етказиб берилади. Консентрацияланган, тўйинтирилган шарбатлардан хорижда бир неча турдаги оммабоп брендлар қайтадан ишлаб чиқарилади.\nТанишув чоғида харидоргир, жаҳон бозорида талаб юқори бўлган экспортбоп маҳсулотларни кўпайтириш ва уни тарқатиш географиясини кенгайтириш зарурлиги таъкидланди..\nМ.Элмуродов, Ғ.Ҳасанов, ЎзА


Депутат қонун лойиҳалари бўйича аҳоли таклифларини ўрганди | Ўзбекистон Халқ демократик партияси\nДепутат қонун лойиҳалари бўйича аҳоли таклифларини ўрганди\n2020-12-19 14:56:30 1382\nОлий Мажлис Қонунчилик палатаси депутати Улуғбек Вафоев 60-Пайариқ сайлов округида ўз сайловчилари билан учрашувлар ўтказди.\nУчрашувда Ўзбекистон ХДП Самарқанд вилоят кенгаши раиси Б.Негматов, Жомбой тумани ҳокими Қ.Собиров, Ўзбекистон ХДП фаоллари ҳам иштирок этишди. Улуғбек Вафоев тумандаги аҳоли вакиллари билан мулоқат олиб бориб, бир қатор ижтимоий масалаларни ўрганди.\nЎзбекистон Республикаси Президенти ва Ҳукумати томонидан амалга оширилаётган ишларнинг мазмун-моҳияти кенг жамоатчиликка етказилди.\nУчрашувда 150 нафардан зиёд сайловчи иштирок этиб, ўз муаммо ва таклифлари билан мурожаат қилди. Жомбой туман ҳокими ва тумандаги барча ташкилотлар раҳбарлари иштирокида мурожаатларда кўтарилган муаммоларни ҳал этиш чоралари белгиланди.\nДепутат Пайариқ туманида ҳам учрашув ўтказди, унда Пайариқ тумани ҳокими Д.Мусинов ҳам иштирок этди. Улуғбек Вафоев тумандаги истеъмол бозори, савдо шохобчаларидаги нарх-наво барқарорлиги, маҳсулотлар нархи сунъий оширилишининг олдини олиш бўйича маҳаллий ҳокимлик кўраётган чораларни назорат-таҳлил тартибида кўриб чиқиб, тегишли кўрсатмалар бериб ўтди.\nДепутат бугунги кунда аҳолини қийнаб келаётган газ, электр энергиясидаги муаммолар масаласига тўхталди. Соғлиқни сақлаш ходимлари, халқ таълими ходимлари хамда ўқитувчилар билан учрашилиб, камчиликларни бартараф этиш бўйича таклифлар ўрганилди. Учрашувда 120 нафардан зиёд сайловчи иштирок этиб, ўз муаммо ва таклифлари билан мурожаат қилди. Пайариқ туман ҳокими ва ташкилотлар раҳбарлари мурожаатларда кўтарилган муаммоларни ҳал этиш бўйича тегишли вазифаларни белгилаб олди.\nМактаб директорлари ва ўқитувчилар парламентда муҳокама этилаётган қонун лойиҳалари бўйича 50 га яқин таклифлар беришди.


«Сбербанк-Агробанк онлайн пул ўтказмалар» янги хизмат...\n28.11.2019 11:18 0 2166\nУшбу хизмат Россия ва Ўзбекистондаги иккита йирик банклар Агробанк ва Сбербанкларнинг ҳамкорлиги доирасида ишлаб чиқилиб жорий қилинди. Эндиликда пул ўтказмалари ва қабул қилувчилар пул жўнатиш ва олиш учун банк филиалларига ташриф буюришлари шарт эмас – пуллар Россиядан Ўзбекистонга 24 соат давомида ҳамда дам олиш кунлари ҳам жўнатиш мумкин.\nБугунги кунга қадар, Россиядан Ўзбекистонга пул юбориш – вақтни талаб этадиган жараён бўлиб, бунда пулни жўнатувчи аввал картадаги пулни олиб, кейин энг яқин банк бўлимига ташриф буюрган ҳолда пул ўтказмаси тизимидан фойдаланган эди. Ўз навбатида, маблағни олувчи ўзига энг яқин банк филиалини топиши ҳамда банк иш кунида вақт ажратиши керак эди.\nБундан ташқари, Росссиядан туриб Ўзбекистонга пул маблағларини юбориш учун учинчи шахслар хизматларидан фойдаланишга ҳам тўғри келарди.\nЭндиликда бу жараён автоматлаштирилган бўлиб, Россиядаги барча Сбербанк филиалларида ва «Сбербанк Онлайн» мобил иловаси орқали амалга оширилади ва маблағлар мобил илова орқали Россия рублини автоматик равишда олувчининг Агробанк Хумо пластик картасига сўмда ўтказиб берилади.\nЎзбекистонга пул жўнатиш учун нима килиш керак?\n- Ўзбекистондаги қабул қилувчининг телефон рақами киритилади;\n- рублда керакли сумма кўрсатилади;\n- автомат тарзда телефон рақамига боғланган сўм пластик картасининг ҳисобига маблағ онлайн ўтказиб берилади.\nБунда, Россия рублида қабул қилиб олинган маблағ автомат тарзда сўм пластик картага конвертация қилиниб ўтказиб берилади.\nСебрбанк орқали ўтказилаётган пул ўтказма онлайн тарзда Агробанкнинг Ҳумо картасига ўтказилади.\nЮборилган маблағларни мамлакатимиздаги 250 мингдан ортиқ савдо ва пуллик хизмат кўрсатиш шохобчаларидаги тўлов терминаллари орқали савдо қилишлари ҳамда Агробанкнинг мамлакатимиз бўйлаб ўрнатилган 520 дан ортиқ банкоматларидан нақд пул маблағлари кўринишида ечиб олишлари ёки бўлмаса «Agrobankmobile» иловадан фойдаланиб тўловларни амалга оширишлари мумкин бўлади.\nБундан ташқари, ҳозирги вақтда «P2P» хизмати ёрдамида маблағларни Агробанк пластик карталаридан Сбербанк пластик карталарига ўтказиш бўйича ишлар олиб борилмоқда.\nТез орада ушбу хизматни «Агробанкмобайл» иловаси ёрдамида ҳам амалга ошириш имконияти яратилади.\nРоссиянинг энг йирик Сбербанки масофавий хизматлар кўрсатишда нафақат Россияда балки МДҲ ва хорижий банклар ўртасида ўз ўринга эга. Халқаро рейтингларда ҳам юқори натижаларга эришган йирик банклардан бири ҳисобланади.\nБугунги кунда, Ўзбекистонга халқаро пул ўтказмалари орқали келаётган маблағларнинг асосий қисми Россия Федерацияси улушига тўғри келаётганлиги сабабли, Себрбанк билан ўзаро манфаатли ҳамкорликда ишлаш ва ишончли шерик сифатида танлаш энг мақбул йўлдир.\nБу каби саъй-ҳаракатлар аввало, хизматлар сифатининг яхшиланишига, банк хизматлари оммабоплигига, хизматлар кўламининг ошишига замин бўлиш билан бир қаторда аҳоли ва мижозлар учун банк хизматларидан самарали фойдаланишга кенг имкониятлар яратиб беради.\nСбербанк Агробанк тадбир


ЎЗБЕКИСТОН ХАЛҚАРО ТУРИЗМ КЎРГАЗМАСИДА БАРЧАНИ ЛОЛ ҚОЛДИРМОҚДА\nМосква шаҳрида бўлиб ўтаётган “MITT – 2017” халқаро туризм кўргазмасида Ўзбекистон сайёҳлик салоҳияти намойиш қилинмоқда.\nЎзАнинг Ўзбекистон Республикаси Туризмни ривожлантириш давлат қўмитасига асосланиб маълум қилишича, “MITT – 2017” халқаро кўргазмасида “Ўзбекистон ҳаво йўллари” миллий авиакомпанияси, “Central Asia Travel”, “Marco Polo CAT”, “Compass Tour”, “Azimut Samarkand Travel”, “Oriental Tales”, “Shahriyor-Tur” каби сайёҳлик компаниялари иштирок этмоқда.\n185 мамлакатдан иккимингга яқин сайёҳлик фирма ва компанияси вакиллари, эксперт ва мутахассислар қатнашаётган кўргазма сайёҳлик саноатининг барча замонавий йўналишларини ўзида мужассамэтган.\nЎзбекистон мазкур халқаро сайёҳлик ярмаркасида бир нечайилдан буён фаол қатнашиб келмоқда. 2016 йилги ярмаркада Ўзбекистон миллий стенди “Энг яхши сайёҳлик йўналиши тақдимоти” мақомига сазовор бўлган эди.\nБу галл ҳам “Ўзбекистон” миллий стенди ўзига хос янги дизайни, безаклари ва мазмунан бойлиги билан кўргазма иштирокчилари эътиборини тортмоқда. Унда мамлакат тарихий обидалари, ўзбек халқининг миллий анъана ва қадриятлари акс этган. Самарқанд, Бухоро, Хива, Шаҳрисабз, Тошкент ва бошқа тарихий шаҳарларнинг диққатга сазовор жойларига оид ранг-баранг маълумотлар, халқ ҳунармандлиги буюмлари ярмарка иштирокчиларида ката қизиқиш уйғотмоқда.


ГАПИ КЎПАЙГАННИНГ ХАТОСИ КЎПАЯДИ\nТил - Оллоҳнинг улуғ неъмати, ажибу латиф санъатидир. Гарчи у жисман кичик бўлса ҳам итоати туфайли топадиган савоби ёки итоатсизлиги туфайли содир этадиган гуноҳи жуда катта. Чунки, куфр ҳам, иймон ҳам фақат тил гувоҳлигида аён бўлади. Куфр ва иймон эса тоат ва исённинг бошланиш ҳудудларидир. Кимки тилнинг жиловини бўш қўйиб юборса, шайтон уни йўлдан оздиради, жар ёқасига ҳайдаб, ҳалокатга судрайди. Фақат иймон билан жиловланган тилгина бу офатдан нажот топади.\nБас, шундай экан, тил дунё ва охиратга фойдаси бор нарсани гапиришлиги. Ҳозир ё келажакда зарари тегадиган нарсани гапиришдан тийилишлиги керак бўлади. Шунинг учун шариатимиз кўп гапиришдан қайтаради, жим юришни мақтайди ва жимликка ундайди. Пайғамбаримиз Муҳаммад алайҳиссалом айтган эдилар: «Жим юрган киши нажот топди» (Термизий ривояти).\nИнсонлар ортиқча сўзлашдан, беҳуда ва фисқ сўзларни айтишдан қайтарилган. Расулуллоҳ соллаллоҳу алайҳи ва саллам:\n«Ким Аллоҳга ва охират кунига имон келтирган бўлса, яхши сўз айтсин ёки жим турсин» деганлар (Имом Бухорий).\nАбу Ҳурайра айтади: «Гапнинг ортиқчасида яхшилик йўқ».\nУмар ибн Хаттоб розияллоҳу анҳу: «Кимнинг гапи кўпайса, хатоси ҳам кўпаяди», деган.\nҲакимларнинг биридан: «Сени бунчалик ҳикматга нима етказди?» деб сўралганда, «Билган нарсамни сўрамайман, кераксиз нарсани гапирмайман», деб жавоб берган экан.\nСафвон ибн Салимдан ривоят қилинади: «Пайғамбар алайҳиссалом шундай\nдедилар: «Ибодатнинг энг осон ва бадан учун энг енгилини айтайми? Бу жим\nюриш ва гўзал хулқ!» (муттафақун алайҳ).\n«Бир аъробий Пайғамбар алайҳиссалом ҳузурларига келиб деди:\n- Мени жаннатга киритадиган амални айтинг.\n- Очларни тўйдир, ташналарни қондир, яхшиликка буюриб, ёмонликдан\nқайтар. Агар буларга қодир бўлмасанг, фақат хайрни гапир, йўқса, тилингни\nтий, дедилар Расули акрам» (Ибн Абу Дунё ривояти).\nАвзоъий айтади: «Жим юрган киши ўзида иккита фазилатни\nжамлайди: динда саломатлик ва дўстни тушиниш».\nҲасан айтади: «Муовия раҳимаҳуллоҳ ҳузурида кўп-чилик гапирди, Ахнаф\nибн Қайс эса жим эди. Шунда Муовия: - Эй Абу Баҳр! Нега гапирмаяпсан? деди унга.\n- Гапим ёлғон бўлса Оллоҳдан, рост бўлса сендан қўрқаяпман, деди Ахнаф».\nЖим юришнинг фазилати улкан. Албатта, жим юриш қуруқ сукутдан иборат феъл эмас. Унда охират ғами, давомли вазминлик, тафаккур учун имкон, зикр, ибодат жамланади. Жим юрган инсон бу дунёда сўзлар чарчоғидан, охиратда у сўзлар учун ҳисоб беришдан халос бўлади. Аллоҳ таоло дейди: «У бирор сўзни талаффуз қилса, албатта, унинг олдида ҳозиру нозир бўлган бир кузатувчи (сўзни ёзиб олувчи фаришта) бордир» (Қоф, 18).\nСулаймон ибн Довуд алайҳимуссалом айтди: «Сўз кумуш бўлса, сукут\nАллоҳ таоло барчаларимизни кумуш(сўз)дан унумли фойдаланиб, Олтин (сукут) ни лозим тутишлигимизни ва ёлғон, ғийбат каби тил офатларидан тийилишлигимизни, кам сўзлайдиган, кўп тафаккур қиладиган, сўзининг маъносига эътибор бериб, одамларга озор етказмайдиган солиҳ инсонлардан бўлишимизни насиб айласин, омин!\nУрганч шаҳар Имом Фахриддин ар Розий\nўрта махсус ислом билим юрти мударрислари


Ички ишлар вазирлиги Юлдуз Усмонованинг руҳий соғломлигига шубҳа билан қараяпти\nАввалроқ, Ўзбекистон Республикаси Ички ишлар вазирлиги томонидан Ўзбекистон халқ артисти Юлдуз Усмонованинг хатти-ҳаракатлари, хусусан Ички ишлар ходимларига қаратилган ҳақоратларига нисбатан ҳуқуқий баҳо берилиши ҳақида хабар берган эдик. Айни вақтда Тошкент шаҳар Ички ишлар бош бошқармаси томонидан суриштирув ишлари олиб борилмоқда. QALAMPIR.UZ айни масала юзасидан Ўзбекистон Республикаси Ички ишлар вазирлиги Матбуот хизмати раҳбари Шоҳруҳ Ғиёсов билан телефон орқали мулоқот қилди.\n“Видеодаги ҳақоратомуз фикрлар бевосита Ички ишлар органлари ходимларининг шахсиятига тегадиган гаплар эди. Биз маданият ходимининг бунчалик маданиятсизлик қилишини кутмаган эдик. Бу даражада одамнинг шахсиятига тегишини тасвирлашга сўз ожиз”, дейди Ғиёсов.\nИИВ расмийсининг фикрича, Усмонова ўз хатти-ҳаракатлари билан жамиятда юриш-туриш қодиларини қасддан менсимаган. Ички ишлар органлари ходимларининг шаъни ва қадр-қимматини тўғридан-тўғри камситишга ҳаракат қилган. Ушбу масала қонуний тартибда кўриб чиқилади ва жавобгарликка тортилади.\nШоҳруҳ Ғиёсов суҳбатда давом этаркан, Юлдуз Усмонованинг руҳий соғломлигига шубҳа билан қараётганини урғулади:\n“Видеони биринчи марта кўрганимда, тўғриси, мен унинг руҳий соғломлигига, ўзини тутишига шубҳа билан қарадим. Қандай қилиб одам шундай гапларни гапириши мумкин? Шундан келиб чиқиб тегишли тартибда текшириш ва суриштирув ишларини олиб боришни бошладик. Санъаткорнинг хатти-ҳаракатларига халқимиз ўз баҳосини берди. Бунга кўпчилик гувоҳ. Биз фақат онгли тартибда чорасини кўрамиз”.\nЮлдуз Усмонованинг бир нафар ёки бир гуруҳ Ички ишлар ходимлари билан ўзаро келишмовчилиги ортидан бутун соҳа ходимларини лаънатлаши, уларни ҳақоратлаши ва ишламаётганга чиқариши соҳада кўп йиллардан буён фаолият юритиб келаётган тажрибали, ориятли ва виждонли кишиларнинг қон босимини оширди. Ғиёсовга кўра, Усмонованинг ҳақоратларини оғир қабул қилганлар талайгина. Энди уларнинг ғазабидан Усмоновани яна ички ишлар ходимлари ҳимоя қилиши керак.\n“Ҳозир шунақа бўлиши мумкинки, Усмоновани ўзининг гапидан ўзини ҳимоя қилишимизга тўғри келади. Айрим одамлар бу гапларга чидолмай қасд қилиши ҳам мумкин. Шундай вазиятда бегона одам унга зарар етказиб қўймасин деб, яна уни қўриқлашга тўғри келади”, дейди Шоҳруҳ Ғиёсов.\nМаълумки, Юлдуз Усмонова орадан кўп ўтмай айтган гаплари учун Ички ишлар органлари ходимларидан узр сўраб чиқди. Хўш, бу ҳаммаси унут бўлди деганими?\n“Видеони ҳамма кўрди-ку. Ундан кейин узр сўраш одамга тўғри келмайди. Ҳар бир одам гапирган гапига жавоб бериши керак”, дейди Ички ишлар вазирлиги Матбуот хизмати раҳбари Шоҳруҳ Ғиёсов.


“Instagram”да “ин” қурган товламачи - Hudud24.uz\nСуд очерки“Instagram”да “ин” қурган товламачи\n10:30 / 11-05-2022\n«Instagram» — расм ва видеоларни улашиш учун мўлжалланган ижтимоий тармоқ. Ҳозирда ер юзида 1 миллиарддан ортиқ фойдаланувчиларга эга бу тармоқни App Store ҳамда Google Play платформалари орқали телефон ёки компьютер қурилмасига бепул юклаб олиниши ва тўғри мақсадда фойдаланиши билан жуда қулай. “Intsgram” оламидан тижорат ва реклама мақсадида фойдаланиш ҳам тез ва осон. Аммо… тармоқда нафақат ўз саҳифангизни балки бошқа nickname-тахаллус остида akkaunt-саҳифа очиб расм ва видеолар юклаш, унга “лайк” босиш орқали гўёки ҳамфикрдек танишиш, дўстлашиш ва ҳатто ўз “бахтини” топиш мумкин. Бу эса фойдаланувчига қандайдир гуруҳга мансубликнинг сохта ҳиссиётини беради ва муносабатлар завқли туюлиб, кўникма ҳосил бўла бошлайди.\nУмрининг 37 баҳорида оиласи билан ажрашган Тохир Самадов (исм-шарифлар шартли) ҳам «Instagram» тармоғида “ин” қуриб, ўзига шахсий саҳифа очади ва қалбига мос шерик истаб Раъно Исанова билан танишиб қолади. Кунда кун ора унинг «Instagram»даги саҳифасига жойланган суратларига лайк – (юрак тасвирли виртуал мақтов), коммент (онлайн изоҳ), смайлик (гулдастали ёки табассумли белги) юбориб Раънонинг ақлини шошириб қўяди.\nУлар ўртасида бошланган гўёки самимий дўстлик ёзишмалари уларни Россия давлатида дийдорлашишга ундайди. Шундай бўлади ҳам. Учрашувлар кўпайиб, ҳатто бир-бирларига ипсиз боғланиб боришади. Раънонинг ҳам фарзандлари бўлса-да, турмушидан ажрашган. Қолаверса, у ерда уни тергайдиган бирон кимсаси йўқ. Буни билган Тоҳир у билан бирга яшашни таклиф этади. Шу тариқа муносабатлар қалинлашиб, сирлар бирлашиб икковлари гўё бир одамга айланишади. Икки ҳамюрт, эркак ва аёл орасига ҳам шайтон оралаб, ўта “яқин муносабатлар” бошланади.\n“Intsgram”га муккасидан кетган бу “ошиқ”лар ўзининг ҳар бир ҳаракатини суратга ёки видеога олиб тармоққа жойлаш ва “лайк” тўплаш билан гўёки завқ олишарди. Кўпроқ вақтини ижтимоий тармоқларга сарфлайдиган Тоҳирнинг топиши ҳам шунга яраша эди…\nБир хил ҳаётдан тез зериккан Тоҳир пулсизлик сабаб асабийлаша бошлайди ва аёлга шундай бир суратларни кўрсатдики, осмон шу тоб Раънонинг бошига қулагандек бўлади.\n— Агар айтган пулларимни бермасанг, бу суратлар, болаларинг, айниқса, аканг учун зўр совға бўлади!\n— Лекин… севгимиз… ахир ишонгандим…\n— Ҳа, севгансан, ишонгансан менга эса пул керак, суратларни кўряпсанми? Суратлардаги сенсан, Сен!\nЎзининг шармандали, яланғоч ҳолатдаги сийратини кўрган аёлнинг шу кундан бошлаб ҳаловати йўқолди. Ваҳоланки ўзининг яқин тарихида олинган видео ва расмларни кўриб завқ олган Раъно чорасиз эди ва энди ҳеч бир моънеликсиз унга айтган пулини бера бошлади. Лекин у аёл киши. Қолаверса, акасининг эшигида қолдириб келган икки нафар фарзандлари бор унинг. Ишлаган пулларини бир текинтомоққа бериб юравериш… бу ёмон… унга асло ёқмасди.\nР. Исанова бўлаётган ишларни акаси Алишер Исановга телефон қилиб айтиб беради. Алишер бу ишни якунига етиш мақсадида Россия давлатга етиб боради, аммо бу пайтда Тоҳир Самадов жойини ўзгартирган, манзилдан туриб тазйиқ ўтказаётган эди. А. Исанов уни тополмай мажбур юртга қайтади, аммо ишни шунчаки ташлаб қўймайди.\nҚарангки, Тоҳир бу пайтда Раънонинг маҳалладоши, акасининг синфдоши бўлган Гавҳар Шириновани ҳам (унинг профилини Раънонинг телефонидан олган эди) чиройли суҳбатлар, аёл киши учун ёқимли бўлган ширин сўзлар билан ўз ўрамига олаётган эди.\nГарчи оилали бўлса-да у билан гўё дўстона бораётган муносабатлар эркак-аёл ўртасидаги сирли суҳбатларга айлана боради. Тоҳирнинг меҳрли ва сирли гапларига ишонган Гавҳар ҳатто ўз ихтиёри билан Тоҳирга яримяланғоч ҳолдаги суратларини ишониб юборади. Бу гал «Instagram»даги “ини”да ўзини nickname-тахаллусини Дилмурод деб таништирган “шоввоз” уч-тўрт кўринишдаги суратларни йиғиб олгач, эски ҳунари бўлган товламачликни намойиш эта бошлайди. Дастлаб қарз сўраб пул олган Тоҳир Самадов энди таҳдид йўли билан таъмагирлик қилиб пул талаб қила бошлайди.\nИкки аёлнинг тасвирлаб бўлмас даражадаги ҳолатлари билан гўё роҳатланаётган Тохир бу ишнинг охири ўзи учун ҳам аянчли бўлишини ўйламади ҳам.\nРоссия давлатидан Тоҳирни қидириб топа олмаган Алишер синглиси номуси ҳимояси учун курашиб ҳуқуқни муҳофаза этувчи идорага йўллаган аризасига асосан фош этилган товламачилик суд залида муҳокама этилди.\nҚонун талабига кўра, жабрланувчи ёки унинг яқин кишиларига зўрлик ишлатиш, мулкка шикаст етказиш ёки уни нобуд қилиш ёхуд жабрланувчи учун сир сақланиши лозим бўлган маълумотларни ошкор қилиш билан қўрқитиб ўзгадан мулкни ёки мулкий ҳуқуқни топширишни, мулкий манфатлар беришни ёхуд мулкий йўсиндаги ҳаракатлар содир этишни талаб қилиш ёхуд жабрланувчини ўз мулки ёки мулкка бўлган ҳуқуқини беришга мажбур қиладиган шароитга солиб қўйиш товламачилик ҳисобланади. Бу норма Жиноят кодексининг 165-моддасида кафолатланган.\nСуд томонидан судланувчи Т.Самадовга жазо тайинлашда, унинг айбига қисман иқрор ва қилмишидан пушаймонлиги, айб шакли, содир қилинган жиноятнинг ижтимоий хавфлилик даражаси, жиноят ишидаги жазони енгиллаштирувчи ва оғирлаштирувчи ҳолатларни инобатга олиб, уни товламачиликда айбли деб топиб, қонунда кўрсатилган озодликдан маҳрум қилиш жазоси тайинланди.\nАйтмоқчи бўлганимиз, «Instagram»дан фойдаланувчи ҳамма ҳам шундайлигини англатмайди, албатта. Гуруч курмаксиз бўлмаганидек, бугун орамизда ижтимоий тармоқларда ўзини кўз-кўз қилиб, енгил-елпи муносабатларга ўрганиб қолаётганлар “кирдикорлари” тез-тез тилга олинадиган бўлиб қолди. Унутманг, ижтимоий тармоқлардаги виртуал ҳаёт реал ҳаётда қарамликни келтириб чиқаради. Ижтимоий тармоқлар – инсон ўз олдига қўйган маълум вазифаларни компьютер ва телефон ёрдамида осонлаштирувчи мақсадли бир восита холос. Ундаги онлайн муносабатлар реал ҳаётдан фарқ қилади. Шундай экан, товламачиликнинг “урф бўлган” бу усулидан яқинларимизни асрайлик.


6 июнь куни Бишкекда мингдан ортиқ одам, шу жумладан, мактаб ўқувчилари милиция идорасида ёш аёл уни ўғирлагани гумон қилинган шахс томонидан ўлдирилиши ортидан намойишга чиқишган. Тиббиёт олийгоҳи талабаси Бурулай Турдаали қизи ўз ўғрисига қарши кўрсатма бериш учун келган вақтда пичоқлаб ўлдирилган. (АДИЛЕТ МАРСБЕКОВ/AFPTV/AFP)\nБИШКЕК – Қирғизистон фуқаролари ўтган ой Чуй вилоятида ёш қизнинг даҳшатли равишда ўлдирилиши ортидан келин ўғирлаш одатини қоралаб, аёллар ҳуқуқини ҳимоя қилишга чақирмоқдалар.\n27 май куни ўз ўғрисига қарши кўрсатма беришга тайёрланаётган вақтда тиббиёт олийгоҳи талабаси бўлган Бурулай Турдаали Қизи маҳаллий милиция идорасида пичоқланган.\nАсли Таласдан бўлган айбланувчи Турдаали Қизини унга уйланиш мақсадида ўғирламоқчи бўлган. Ҳуқуқ-тартибот идоралари ва маҳаллий янгиликларда берилган хабарларга кўра, милиция ходимлари жуфтликни Чуй вилоятининг Жаййил тиманидаги идорага олиб келган вақтда эркак Турдаали Қизини пичоқлаган, сўнгра, ўз жонига қасд қилишга уринган.\nТурли манбаларга кўра, Турдаали Қизининг ёши 19 ёки 20 да, унинг ўғриси эса 29 ёки 30 ёшда бўлган.\n9 июнь куни Бишкекдаги намойишда мактаб ўқувчилари тиббиёт олийгоҳи талабаси Бурулай Турдаали қизининг суратини кўтариб олишган. Бурулай 27 май куни уни ўғирлаган деб гумон қилинган шахс томонидан ўлдирилган ва бу вазият Қирғизистонда келин ўғирлаш билан боғлиқ муаммони ўртага олиб чиқди. (Аскер Султанов)\nСиёсатчилар, санъаткорлар, ҳуқуқ фаоллари ва ўнлаб бишкекликлар 9 июнь куни эркинлик рамзи бўлган оқ кийимда «Биз аёллар ҳуқуқлари тарафдоримиз» шиорлари билан намойишга чиқишди. (Аскер Султанов)\n9 июнь куни бишкекликлар келин ўғирлаш одатига қарши намойишга қўшилдилар. «Келин ўғирлашга қаршиман» хештеги остидаги бу аёл баннерида «Қиз ўғирлаш унинг келажагини ўғирлаш демакдир» ва «Одам ўғирлашни ва буни оддий ҳолат деб билишни бас қилинг» деб ёзилган. (Аскер Султанов)\n6 июнь куни қирғизистонлик талабалар оқ шарлар билан Бишкекда келин ўғирлаш одатига қарши намойишга чиқишди. (Дмитрий Мотинов/AFP)\nЎз жонига қасд қилиш натижасида олган жароҳатлари билан шифохонада даволаниб чиққан гумондор Бишкекдаги ҳибсхонага жойлаштирилган ва суд маҳкамасини кутмоқда, деб хабар берди 24.kg нашри 13 июнь, чоршанба куни.\nҲуқуқни муҳофаза қилиш органлари унинг ҳибсга олинганини тасдиқлади.\nБМТ маълумотларига кўра, Қирғизистонда ҳар йили тахминан 12 мингга яқин хотин-қизлар ўғирланиб куёвларга топширилади, баъзида яқин қариндошлар кўра-била туриб бунга йўл қўйиб берадилар.\nОдил судлов талаби\nМазкур ҳолат жамоатчилик орасида кенг муҳокама сабаб бўлди, аёлларни ҳимоя қилиш бўйича чоралар кўриш ва Турдаали Қизи билан боғлиқ воқеа айбдорларини жавобгарликка тортиш чақириқлари янгради.\n5 июнь куни президент Сооронбай Жеенбеков айбдорларни жазолашни талаб қилди, бош вазир Муҳаммедкали Абилгазиев эса келин ўғирлаш одатига бўлган муносабатни тубдан ўзгартиришга чақирди.\nБутун мамлакат бўйлаб қатор намойишлар бўлиб ўтди.\n6 июнь куни Бишкекдаги намойишчилар оқ шарлар ва «Келин ўғирлашга қаршимиз» ҳамда «Қизларга ҳам бахтли бўлишга имкон беринг» шиорларини кўтариб кўчаларга чиқдилар, деб хабар берди AFP.\nТашкилотчиларга кўра, намойишда 1000 дан 1500 гача одам иштирок этган.\nКелин ўғирлашдек «шармандали феноменга» нисбатан «муносабатларни кескин ўзгартириш» вақти келди, дейди Таълим вазири Гулмира Кудайбердиева.\n«Қизларимизни ўз хоҳишларига қарши узатишни бас қилишимиз керак», деди у намойиш вақтида. «Жуда яхши қонунлар бор, аммо ёшларнинг ота-оналари онгини ўзгартириш учун улар билан ишлашимиз керак.»\nАёлларга қарши зўравонликка «Йўқ!» деймиз\nСиёсатчилар, санъаткорлар, инсон ҳуқуқлари ҳимоячилари ва ўнлаб бишкекликлар эркинлик рамзи сифатида оқ кийимларни кийиб, 9 июнь куни «Биз аёллар ҳуқуқлари тарафдоримиз» шиори остида навбатдаги намойишга чиқдилар.\n«Биз бугун зўравонликка «Йўқ!» деймиз», деди акция ташкилотчиларидан бири Ассол Молдокматова.\n«Қизларимиз зўравонлик кўрмаслигини, эрта турмуш қуришга мажбурланмайдиган, ўғирланмайдиган ва таҳқирланмайдиган шароитда яшашларини истайман», деди у Карвонсарой нашрига. «Аёлда танлов ҳуқуқи бўлиши керак. Биз шу мақсадда бу ерга келдик ва Бурулай хотирасини ёд этмоқдамиз.»\nНамойишчилар қонун чиқарувчиларни уйланишга мажбурлаш мақсадида аёлларни ўғирлаётганларга қарши жазони кучайтиришга чақирдилар.\n«Аёлларга оид қонунларни қайта кўриб чиқишимиз керак», деди Молдокматова. У ҳукуматга мавжуд қонунни қайта кўриб чиқиб, уни ҳалок бўлган аёл шарафига «Бурулай қонуни» деб аташни таклиф қилди.\nНамойишда Қирғизистоннинг собиқ президенти Роза Отунбаева сўзга чиқиб, аёлларни ўз қизларига ғамхўрлик қилиш ва шахсиятларини ҳурмат қилишга ва уларни эрта ёшда турмушга чиқишга мажбурламасликка чақирди.\n«Биз, шаҳар ва қишлоқлардаги аёллар қизларимизнинг ўғирланаётганига жавобгармиз», деди у. «Диққатимиз нимага қаратилган? Нима учун қизларимизни ҳимоя қилмаяпмиз?»\n«Чора кўриш зарур»\nТурдаали Қизининг ўлими «жамиятнинг яраси – келин ўғирлаш муаммосини юзага чиқарди», дейди Қирғизистондаги ягона мусулмон журнали – «Умма» бош муҳаррири Элиана Марям Сатарова.\n«Мен Қирғизистонда бу каби ўтмиш сарқитига барҳам берилишини истайман», деди Сатарова Карвонсарой нашрига. «Ислом – келин ўғирлаш одатига қарши, деб аниқ айта оламан. Зўравонликни қабул қилиб бўлмайди.»\n«Биз жавоб қайтаришимиз керак», денди 18 яшар бишкеклик Диана Жусупбекова. «Мен қўл қовуштириб ўтирмаслик учун бу акцияга қўшилдим. Бундай вазиятда пассив бўлиш даҳшатли.»\n32 яшар бишкеклик Иляс Эстебесов «фуқаролик позициясини эгаллаш муҳим», дейди.\n«Бу каби фуқаролик ҳаракати мамлакатимизда илдиз отишини кўришни ва унда иштирок этишни истайман», деди у Карвонсарой нашрига. У «бундай намойишлар сабабли аниқ чора-тадбирлар қабул қилинишига» умид билдирди.\n2015 йил декабр ойида ҳукумат томонидан тасдиқланган Гендер тенглиги бўйича Қирғизистонинг миллий режаси амалга бўлиши лозим, деди бишкеклик инсон ҳуқуқлари ҳимоячиси Толекан Исмаилова.\n«Жамиятни ўзгартирадиганҳаракат зарур», деди у Карвонсарой нашрига.\nМилициянинг пассивлиги ҳуқуқ ҳимоячиларини ташвишлантирмоқда\nТурдаали Қизи ўлимининг энг даҳшатли тарафи – унинг фуқаролар ҳимоя излаб борадиган милиция идорасида ўлдирилганидир, дейди Исмаилова.\nМилиция ходимлари аёлнинг ҳалок бўлишига йўл қўйганлари учун айбдорлар, деб тан олди Ички ишлар вазири Кашкар Жунушалиев. Камида 23 нафар милиция ходими интизомий ва маъмурий жазога тортилди, улар орасида лавозимидан озод қилинганлар ҳам бор, деб хабар берди 24.kg нашри.\n«Милиция қотилликка алоқадор», деди Исмаилова. Юз берган ҳолатни оқлаб бўлмайди, деб қўшимча қилди у.\n«Бурулай туман милиция идорасига кириши билан, терговчилар унинг хавфсизлигини таъминлашлари керак эди», деди у. «Аммо милиция ходимлари одатга кўра уни тажовузкор билан холи қолишига қўйиб берганлар.»\nИнсон ҳуқуқлари ташкилотлари «қурбон жиноятчи билан қанча муддат бирга бўлгани ва милиция уларни қанча вақтга ёлғиз қолдирганини» ўрганиб чиқмоқда, деди Исмаилова.\n«Биз ижтимоий тармоқларда ўз норозилигимизни билдирдик ва адвокатлар билан маслаҳатлашдик», деди у.\n«Соҳада ислоҳотларни амалга ошириш учун катта маблағ олган ҳуқуқ-тартибот органлари нима учун ҳуқуқларимизни ҳимоя қилмаслигини» тушунишни истаймиз, деди у.\nКамиль Рузиев | 2018-07-04\nҚирғизистон ҳуқуқ-тартибот органларида чинакам ислоҳотлар ўтказиш зарур, аёллар ҳуқуқлари ва қонуний манфаатлари ҳимоя қилиниши керак\nМырзабай | 2018-06-17\nБурулай фожиасини шоуга айлантириб юборишди! Мақола эмас, ташкилотчилар маломатга лойиқ. Кимнингдир фожиасидан шоу ясаш уят, вазир ойим Гулмира Каримовна!\nРоссиянинг араб давлатлари билан яқинлашишга интилаётгани Эрон билан иттифоқ кафолатланмаганини кўрсатмоқда\nМоскванинг араб давлатлари билан алоқа ўрнатишга интилаётгани Эрон режимининг шериги деб аталган Россиянинг муносабатларда совиб бораётгани ва бошқаларни кўзлаётганидан далолат беради.\nУруш ҳудудларидан ватанига қайтарилган қозоқ аёллари ўз йўлини топиб, келажакка умид билан қарамоқда\nОловли нуқталардан қайтарилган аёлларнинг реабилитацияси ҳаётий кўникмалар, ижтимоий мослашув, мўътадил Ислом ва ўз оилаларига манфаатли бўлиш учун касб-ҳунар ўргатишга қаратилган.\nРоссия Афғонистондаги вазият баҳонасида Марказий Осиёдаги ҳарбий ҳозирлигини кучайтирмоқда\nРоссия Марказий Осиё мамлакатларида ўз ҳарбий ҳозирлигини янада мустаҳкамлаш мақсадида толибонлар хавфини бўрттириб кўрсатмоқда. Москва бир вақтнинг ўзида толибларни қурол-яроғ ва маблағ билан ҳам қўллаб-қувватлаётгани айтилади.\nТолибонни Марказий Осиё учун хавф деб ҳисоблайсизми?\n– Вақт ўтиб маълум бўлади\nТолибоннинг шимолий Афғонистонда эришган натижалари Шинжонни босим остида ушлаб турган Хитойни хавотирга солмоқда\nМусулмонларга муттасил зулм ўтказиб келинадиган Хитойнинг Шинжон минтақаси чегарасида «Толибон» каби гуруҳнинг пайдо бўлиши Пекинни тобора хавотирга сола бошлаган.


Ўзбекистон, 20 август 2016 саҳифа pageno\n13 ноябр 2019, Тошкент вақти: 02:24\nшанба 20 август 2016\nТошкентдаги ёғ-мой комбинати ишчилардан пахта терими учун пул ундирмоқда\n“Тошкент ёғ-мой комбинати” бир неча ишчисининг Озодликка шикоят қилишича, комбинат раҳбарияти барча ходимлардан пахта йиғим-терими учун 200 минг сўмдан беришни талаб қилмоқда. Аммо, корхона раҳбарияти мазкур иддаоларни инкор этди.\nЎзбекистонда юз минглаб абитуриентлар имтиҳон натижаларини интиқиб кутаётган бир пайтда ижтимоий тармоқларда ҳали эълон этилмаган тест жавобларини муайян тўлов эвазига билиб беришни таклиф этувчилар кўпайди.\nGM Uzbekistanнинг Москвадаги вакили Ўзбекистонга чақиртирилиб, сўроқ қилинмоқда\nМосквадаги "Равон Моторс Рус" ширкати директори¸ GM Uzbekistan ширкатининг Россиядаги вакили¸ Ўзбекистон иқтисодиёт вазирининг собиқ ўринбосари Ғайрат Ниëзов ўтган ҳафта Москвадан Тошкентга чақириб олинди.\nҚурбон ҳайити қайси куни бўлиши 2 сентябрда аниқланади\nЎзбекистон мусулмонлари диний идораси раиси муовини, шайх Абдулазиз Мансурнинг Озодликка айтишича, бу йилги Қурбон ҳайити 12 сентябрда бўлиши тахмин қилинмоқда - бу ҳақдаги қарор ҳали қабул қилингани йўқ. Мусулмонлар идораси раҳбарияти вакилининг айтишича, Қурбон ҳайити ўтадиган кунни Саудия Арабистони, ойнинг янгиланишига қараб, 10 кун олдин эълон қилади.\nЎзбекистон Республикаси Бош прокурорининг буйруғи билан адлия катта маслаҳатчиси Ботир Бахромович Қудратходжаев Тошкент шаҳар прокурори лавозимига тайинланди. Бу ҳақда Озодликнинг Республика прокуратурасидаги манбаси билдирди.\nЎзбекистон президенти 8 август куни имзолаган фармонга мувофиқ мамлакат прокуратураси тизимидаги ходимлар сони 817 нафарга қисқариб, 4754 нафардан 3937 нафарга тушириладиган бўлди. Айни пайтда Бош прокуратура терговчилари сони 23 нафарга кўпайтирилиб, фармонгача бўлган 199 нафардан 222 нафарга етказилади.\nСолиқчилар Тошкент ҳокими "илтимосини нотўғри тушунди"\nТошкентдаги хусусий тадбиркорлар август ойида банкка ўтган ойларга нисбатан 20 фоиз кўпроқ нақд пул топширишга мажбурланмоқда. Ҳар бир тадбиркорни янги талабни бажариш заруратидан огоҳлантираëтган Тошкент солиқчилари¸ бу ишнинг пойтахт ҳокими қарори билан амалга ошираëтганини рўкач қилмоқда.\n"Ҳакам ўғлимнинг қўлини кўтарганда халқ мени осмонга отиб юборди"\n“Ҳакам ўғлимнинг қўлини кўтарганда халқ мени осмонга отиб юборди”. Бокс бўйича Олимпия чемпиони Ҳасанбой Дўстматовнинг отаси Маъруфжон Ҳайитбоев 14 август тунини ана шундай хотирлайди. У, шунингдек, ўғлининг олимп чўққисига қадар босиб ўтган йўли ва келгуси режалари билан ўртоқлашди.\nЎзбекистонлик Ван Гог: Қишда ҳам қуëш суратини чизаман\nЎзбекистон Марказий Осиë ва Яқин Шарқ билан қиëслаганда энг кўп профессионал рассомлар етишган бир мамлакат сифатида кўрилади. Ҳунарманд ва наққошлардан ташқари мамнлакатда Ғарб тасвирий санъат услубида ижод қилаëтган мингдан зиëд ҳайкалтарош ва рассомлар бор. Уларнинг асарларини Москва ва Париж музейларида кўриш мумкин. 2013 йилда Лондондаги Нью-Бонд Стрит галереясида таниқли Sotheby’s ширкати ким-ошди савдосига илк бора ўзбек рассомлари асарларини қўйди. Тарихан эркакларгагина ҳос санъат дея аталган рассомлик соҳасида Азиза Маматова¸ Шаҳноза Абдуллаева¸ Доима Варданян каби аëл рассомлар ҳам ўз асарларини халқаро кўргазмаларда намойиш қилиб соврин олишмоқда. Бугунги суҳбатдошимиз Ўзбекистондаги поетик рангтасвир деган жанрнинг навқирон вакиласи Дилором Мамедова ўзини қаҳратон қишда ҳам иссиқ қуëшни тасвирлайдиган рассом эканлигини айтади.\nЎзбекистонда бир боланинг мактабга бориши ўртача 450 минг сўмга тўғри келмоқда\nБу ҳақда Озодлик мухбири суҳбатлашган мактаб ўқитувчилари маълум қилдилар. Ўқитувчиларга кўра, мактабларда дарсликлар ва айрим предметлар бўйича ўқитувчилар етишмаслиги кузатилмоқда. Бу йил ҳам аввалги йиллардаги каби рус тилида ўқитиладиган мактабларга биринчи синф ўқувчилари кўпроқ келмоқда.\n“Тошкент билан келишган Москва Бишкекдан "емаган сомсага пул тўлаш"ни талаб қилмоқда”\nҚирғизистон Россия билан ГЭСлар қуриш бўйича ҳамкорлик шартномаларини бекор қилгани ортидан Кремль Норин ГЭС каскадлари қурилиши учун гўёки сарфланган 37 миллион доллар пулни қайтаришни талаб қилмоқда. Қирғизистон парламенти махсус комиссияси раиси Алманбет Шикмаматов Кремль Тошкент билан келишиб олгани ортидан мана шундай вазият юзага келганини иддао қилди.


2020 йилда ташқи савдода импорт ҳажми экспортдан кўплиги маълум қилинди - UzNews.uz\n2020 йилда ташқи савдода импорт ҳажми экспортдан кўплиги маълум қилинди\nЖорий йилнинг 11 ойида Ўзбекистон атиги тўртта давлат билан фаол ташқи савдо балансига эга.\n2020 йилнинг январь-ноябрь ойларида Ўзбекистоннинг ташқи савдо айланмаси 32,9 млрд АҚШ долларини ташкил этди. Бу ҳақда Иқтисодий тадқиқотлар ва ислоҳотлар маркази маълум қилди.\nҚайд этилишича, 2020 йилнинг январь-ноябрь ойлари якунларига кўра республика ташқи савдо айланмаси 32 971,8 млн АҚШ долларига етди. Ўтган йилнинг шу даврига нисбатан 4 897,6 млн АҚШ долларига камайган.\nЖаҳон савдо ташкилотининг умумий ҳажмидан экспорт 14 197,3 миллион AҚШ долларини ташкил этди (2019 йил январь-ноябрь ойларига нисбатан 10,5 % фоизга пасайиш қайд этилди), импорт эса 18 774,5 миллион AҚШ долларини (пасайиш 14,7 % фоизни ташкил этди). Натижада ташқи савдо айланмаси баланси 4 577,2 миллион AҚШ доллари миқдоридаги пассив қолдиқни ташкил этди.\nТашқи иқтисодий фаолиятдаги 20 та йирик ҳамкор давлатлар орасида тўртта давлат билан, хусусан, Aфғонистон (691,9 млн доллар), Қирғизистон (555,1 млн доллар), Тожикистон (276,6 млн доллар) ва Эрон (33,8 млн доллар) билан фаол ташқи савдо баланси мавжуд. Қолган 16 та мамлакатда ташқи савдо айланмасининг пассив сальдоси сақланиб қолмоқда.\nАввалроқ, 2020 йилнинг 9 ойида жами экспорт ҳажмининг 57 фоизини олтин ва табиий газ экспорти ташкил қилиши хабар қилинганди.


“Реал” ва “Барселона” эмблемаларига нима учун ўзгартиш киритди?\n00:10 / 20.07.2015\nQatar Foundation ташкилоти 2010 йил “Барселона” жамоаси билан ҳомийлик шартномаси имзоланади. Унга мувофиқ, араб мамлакатларида жамоа мухлислари сонини янада ошириш ва атрибуткалар савдосини кучайтириш мақсадида ўз рамзий тимсолига ўзгартириш киритди. Яъни тимсолдаги мусулмонлар ҳамиятига тегувчи қизил хоч тасвиридаги горизонтал қизил чизиқ олиб ташланди.\nБундай ҳолат “Реал” футбол жамоаси билан ҳам кузатилганди. Ўшанда жамоа БАА шайхларидан бири билан қиймати 1 млрд АҚШ долларига тенг сунъий орол қуриш борасида келишувга эришилади. Шайх эса клуб тимсолидаги барча хоч тасвири ва қироллик тожини ўзгартиришни талаб қилади ва бу ижобий хал қилинган.


“Навбаҳор” тақдимот маросимини ўтказди - PFС "Navbahor"\nБугун “Навбаҳор” уй учрашувларини ўтказадиган “Марказий” ўйингоҳ майдонида “Навбаҳор” жамоасининг тақдимот маросими ўтказилди.\nТадбирни “Узрепорт” телеканалида фаолият юритувчи Дилшод Ғиёсов ва Гулзода Исроилова олиб боришди.\nТантанали тақдимот маросимини Наманган вилоят ҳокими, вилоят футбол ассоциацияси президенти Шавкат Шокиржанович Абдураззақов очиб берди.\nВилоятимиз раҳбари жумладан, шундай деди:\n- “Навбаҳор” янги мавсумга жиддий тарзда тайёргарлик кўриб, жамоа 2021 йил мавсумига Туркияда ҳам ўқув-машғулот йиғинини олиб борди. Шунингдек, “Навбаҳор”га бир қатор янги футболчилар жалб этилиб, жамоа таркиби кучайтирилди.\nБундан ташқари, Навбаҳор” структурасида ҳам бу йилдан ўзгариш юз бериб, бунгача клуб вице-президенти лавозимида фаолият юритган Отабек Арифович Саматов клуб президенти этиб тайинланди. Боиси, Отабек Саматов футболни жуда яхши тушунади.\nЯнги мавсумда жамоанинг шиори – “Навбаҳор” – чемпион” бўлади. Энди чемпионликни қўлга киритиш навбати етиб келди, - деди Шавкат Абдураззоқов.\nЖамоамиз янги мавсумда Германиянинг дунёга машҳур JAKO фирмаси бренди остидаги оқ, қизил ва мовий рангли либосларда майдонга тушади. Бунинг ўзига хос рамзий маъноси бор: оқ - бу оқ йўл, қизил ранг бизнинг вужудимизда оқиб турган қон ҳамда унинг ёрқинлиги, сизу бизга куч бағишловчи жўшқинликдир. Мовий ранг эса осмонимизнинг мусаффолиги рамзини билдиради.\nШундан сўнг, 2021 йилги мавсумда “Навбаҳор” шарафини ҳимоя қиладиган футболчиларга ўз рақамлари ёзилган ўйин формалари топширилди. Футболчиларнинг исм-шарифларини таниқли спорт журналисти ва шарҳловчиси Мирзаҳаким Тўхтамирзаев ўқиб, эшиттирди.\nФормаларни Наманган вилоят ҳокими, вилоят футбол ассоциацияси президенти Шавкат Шокиржанович Абдураззақов, Наманган шаҳар ҳокими Ғофуржон Орифжанович Жамалов ҳамда “Навбаҳор” клуби президенти Отабек Арифович Саматов топширишди.\nТаъкидлаш жоизки, мазкур маросимда бироз бетоблиги боис, жамоамизнинг тажрибали ярим ҳимоячиси Исломбек Исоқжонов иштирок этолмади. Исоқжонов жамоамиз билан янги шартнома имзолаган ҳамда бўлажак мавсумда “лочинлар” шарафини ҳимоя қилади.\nШундан сўнг, “Навбаҳор” бош мураббийи Нўъмон Ҳасанов,\nжамоа сардори Азимжон Аҳмедов сўзга чиқиб, яратилган барча шарт-шароитлар учун Наманган вилоят ҳокими Шавкат Абдураззоқов ҳамда клуб раҳбариятига ўз миннатдорчиликларини билдириб, 2021 йилги мавсумда “Навбаҳор” юқори ўринлар учун кураш олиб боришини таъкидлашди.\n“Навбаҳор” ПФК мухлислар етакчиси Музаффар Гаффаров ҳам сўзга чиқиб, янги мавсумда мухлислар жамоамизни муносиб тарзда қўллаб-қувватлашлари, “Навбаҳор”га омад ёр бўлишини тилади.\nШундан сўнг, Ўзбекистонда хизмат кўрсатган артист Равшан Комилов ўзининг дилхуш таронасини йиғилганларга тақдим этди.\nТаниқли қизиқчи Искандар Ҳамроқулов эса ўзининг ичакузди ҳангомалари билан барчага яхши кайфият улашди.\n“Навбаҳор”нинг энг яхши фан-клуби етакчилари ва аъзолари, фахрий ҳамда ашаддий мухлисларига клуб раҳбариятининг фахрий ёрлиқларини Наманган вилояти ҳокими Шавкат Абдураззоқов топширди.


«Тошкент-Ўш» автомобиль йўлида “Mercedes-Benz” юк машинаси ёниб кетди - zarnews.uz\nКеча, 14 октябрь куни соат тахминан 15:10 ларда «Тошкент-Ўш» автомобиль йўлининг Оҳангарон туманидан ўтган 158-километрида юк машинаси ёниб кетди. Бу ҳақда Тошкент вилояти ИИББ матбуот хизмати хабар қилди.\nМаълумотларга кўра, давлат рақами 01 423 GGA бўлган “Mercedes-Benz” русумли юк машинаси ёмғирли об-ҳаво шароитида руль бошқарувини эплай олмай, йўлни ажратувчи бетон тўсиққа бориб урилган. Зарб натижасида келиб чиққан ёнғин сабабли юк машинаси ёниб кетган.\n«Юк машинаси бошқарувида бўлган ҳайдовчи - 1988 йилда туғилган фуқаро К.Э. соғ-саломат. ЙТҲдан тан жароҳати олганлар йўқ», дейилади хабарда.\nТошкент вилояти ИИББ ЙҲХБ ҳайдовчиларга мурожаат қилиб, куз-қиш ёғингарчилик мавсумида, тезликни оширмасликларини ва йўл қоидаларига амал қилишларини сўради.\nТеглар: ёнғин юк машинаси\nГрециянинг энг йирик мигрантлар лагери ёниб кетди\nКалифорния жанубида юзага келган ёнғин 4 минг гектар майдонни эгаллади\nСамарқандда ҳайдовчи тўйдан чиққан маст пиёдани уриб юборди\n"Coca-cola" олиб кетаётган юк автомобили ағдарилиб кетди


Отинойилар билан навбатдаги йиғилиш ўтказилди — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nОтинойилар билан навбатдаги йиғилиш ўтказилди\nБугун 2019 йил 14 май куни Сирдарё вилояти вакиллиги мажлислар залида вилоят отинойиларининг навбатдаги йиғилиши бўлиб ўтди. Йиғилишни вилоят бош имом-хатиби Ҳабибуллоҳ Зокиров ва бош имом-хатибнинг хотин-қизлар масалалари бўйича ёрдамчиси Раҳима Искандарова ўтказди.\nҲабибуллоҳ Зокиров муборак Рамазон ойининг фазилатлари, бу ойда қилинган ибодатларнинг қанчалар улуғ экани ҳақида сўзлади. Отинойилардан Рамазон ойида ОАВда фаолликни янада ошириш лозимлиги сўралди.\nШунингдек, отинойиларнинг асосий вазифаларидан бири хотин-қизлар ўртасида турли бидъат, хурофот, ирим-сирим, афсона, сафсаталарнинг олдини олиш, аксинча муқаддас динимиз моҳиятини тўғри тушунтириб етказиш кераклиги эслатилди.\nЎМИнинг Сирдарё вилояти\nвакиллиги матбуот хизмати\n«Вақф» фонди шу кунга қадар икки миллиард сўмга яқин закот пулларини тарқатди\nЗангиота зиёратгоҳида 76 оилага хайру саховат кўрсатилди


БААдаги ватандошимиз янги туристик сайти орқали хорижликларни Ўзбекистонга чорламоқда\nБирлашган Араб Амирликларида яшовчи ватандошимиз Пўлатов Жавлон Бохронович янги www.ouruzbekistan.com элеткрон сайтини ишга туширди. Мазкур сайт орқали Ўзбекистоннинг бой туризм салоҳиятини араб давлатларида истиқомат қилувчи маҳаллий аҳоли орасида инглиз ва араб тилларида кенг тарғиб қилиш кўзда тутилган.\nШунингдек, ушбу сайтда Ўзбекистоннинг табиати, маданияти, урф-одатлари ҳамда туризм салоҳияти ҳақида маълумотлар жойлаб борилади.\nМазкур платформада араб давлатлари, жумладан Бирлашган Араб Амирликларида истиқомат қилаётган маҳаллий аҳолини юртимизнинг тарихий обидалари ва ислом дунёси етук намоёндалари, муқаддас зиёратгоҳларимиз ва турли миллий таомларимиз билан яқиндан таништириш кўзланган. Бу борада эса Ўзбекистон Республикаси Туризмни ривожлантириш давлат қўмитаси билан ўзаро ҳамкорлик алоқалари йўлга қўйилмоқда.\nШу ўринда, бу ватандошимиз айни дамда БААдаги “Atlantis Holidays” йирик туристик компанияси ходими сифатида фаолият юритади.\nМаълум қилишича, ушбу компания Ўзбекистонга сайёҳларни жалб қилиш ҳамда туризм соҳасидаги қатор лойиҳаларни биргаликда амалга оширишда Ўзбекистон Республикаси Туризмни ривожлантириш давлат қўмитаси билан мустаҳкам ҳамкорлик алоқаларини йўлга қўйишни режалаштирган.\nТашрифлар бугун: 2427


Инфографика: Ўзбекистон 2016-2018 йилларда логистика самарадорлиги индексида — Review.uz\nЎтган 2016 йилги ҳисоботга нисбатан ўз кўрсаткичларини 19 поғонага яхшилаб, 2018 йилги ҳисоботда Ўзбекистон дунёда 99-ўринни эгаллади. Ўзбекистон 2,58 очко (5 очкодан) тўплаган бўлса, дунё пешқадами (Германия) 4,2 очко тўплаб, Марказий Осиёда иккинчи ўринни эгаллади.\nХалқаро денгиз йўлларидан узоқда бўлган Ўзбекистон учун транспорт харажатлари иқтисодиётнинг рақобатдошлигининг муҳим омилига айланмоқда.\nШунингдек, мамлакатда аҳолининг транспорт ҳаракатчанлигини ошириш, ҳаракат таркибнинг доимий янгиланишини рағбатлантириш, парвозлар географиясини кенгайтириш ва транспорт инфратузилмасини яхшилаш учун шарт-шароитларни таъминлаши керак.\nЛогистика самарадорлиги кўрсаткичи\nЛогистика самарадорлиги индекси – LPI (Logistics Performance Index) Жаҳон банки томонидан ҳар икки йилда бир марта эълон қилинади. Ушбу индексни танлаш унга эътиборнинг ички ва халқаро логистика фаолиятини такомиллаштиришни рағбатлантириши билан боғлиқ бўлиб, бу миллий рақобатбардошликни ошириш учун зарур шартдир.\nУшбу кўрсаткичларнинг мамлакат бозор салоҳиятининг ривожланиши билан ўзаро боғлиқлиги аниқ, уларнинг қийматлари қанчалик баланд бўлса, савдо операциялари иштирокчиларининг ички ва ташқи бозор муносабатлари шунчалик самарали ривожланади, бу ЯИМнинг шаклланишига маълум ҳисса қўшади.\nҲисобот Логистика самарадорлиги индексини белгилайдиган 6 компонентдан фойдаланган ҳолда рақобатбардошликни ўлчайди. 160 мамлакат баҳоланиб, баллар сони 1 ва 5 оралиғида. Индекс сўровнома асосида тузилган. Ҳар бир респондент логистика самарадорлигининг олтита асосий таркибий қисмлари бўйича саккизта чет эл бозорини баҳолайди:\n- божхона ва чегараларни расмийлаштириш самарадорлиги;\n- савдо ва транспорт инфратузилмаси сифати;\n- рақобатбардош нархларда халқаро транспортни ташкиллаштириш қулайлиги;\n- логистика хизматларининг сифати ва ваколатлари;\n- товарларнинг ўтишини кузатиш;\n- юкларни етказиб беришнинг ўз вақтида бажарилиши.\nЎтган 2016 йилги ҳисоботга нисбатан ўз кўрсаткичларини 19 поғонага яхшилаб, 2018 йилги ҳисоботда Ўзбекистон дунёда 99-ўринни эгаллади. Ўзбекистон 2,58 очко (5 очкодан) тўплаган бўлса, дунё пешқадами (Германия) 4,2 балл тўплаб, Марказий Осиёда иккинчи ўринни эгаллади.\nУшбу ҳисоботга кўра, божхона ва чегараларни расмийлаштириш самарадорлиги 2,1 балл (140-ўрин), савдо ва транспорт инфратузилмаси сифати - 2,57 балл (77-ўрин), халқаро транспортни рақобатбардош нархларда ташкиллаштириш қулайлиги - 2,42 балл (120-ўрин), Логистика хизматларининг сифати ва малакаси - 2,59 балл (88-ўрин), товарларнинг ўтишини кузатиш - 2,71 балл (90-ўрин), товарларни ўз вақтида етказиб беришининг бажарилиши - 3,09 балл (91-ўрин).\nТоварларнинг ўтишини кузатиш (+53), логистика хизматларининг сифати ва малакаси (+28) ва товарларни ўз вақтида етказиб берилиши (+23) таркибий қисмларида Ўзбекистоннинг кўрсаткичлари сезиларли даражада яхшиланди.\nЎзбекистоннинг энг заиф таркибий қисмлари божхона (140-ўрин) ва халқаро транспорт (120-ўрин) ҳисобланади.\nБожхона ва чегара расмийлаштируви самарадорлиги бўйича Ўзбекистон 26 поғонани пасайтирди.\nСўнгги йилларда Ўзбекистон транспорт инфратузилмасини ривожлантиришга, шу жумладан автомобил транспорти тизимини янада такомиллаштириш ва рақобатбардошлигини оширишга катта эътибор қаратмоқда.\nРеспубликанинг барча минтақаларининг фазовий алоқаси таъминланди, йўловчилар ва юк транспорти соҳасида тизимли ислоҳотлар амалга оширилмоқда, шу жумладан халқаро стандартларга мувофиқ йўл ҳаракати хавфсизлиги ва қулайлигини ошириш.\nAйнан ушбу кенг кўламли иш Жаҳон банкининг умумэътироф этилган халқаро рейтингида акс этади.\nБугунги кунда Ўзбекистон транспорт тизими турли хил транспорт турлари ва мультимодал транспортни ривожлантириш, табиий тўсиқларни бартараф этиш ва транспортни бошқаришни такомиллаштириш ўртасида самарали ўзаро алоқаларни ўрнатиш йўлида бормоқда.\nКейинчалик ривожланган мамлакатларнинг транспорт тизимлари билан янада интеграциялашуви ва транспорт соҳасини ривожлантиришнинг замонавий тенденциялари транспорт хизматлари, инфратузилма ва самарали логистикани ривожлантиришга комплекс ёндашишни талаб қилади.\nРейтинг позицияларини танлаш\nҲозирда рейтинглар ислоҳотларнинг бориши ва самарадорлигини объектив барометридир. Бундан ташқари, халқаро рейтинглар кўрсаткичларни яхшилаш учун мамлакатлар ўртасида рақобат руҳини рағбатлантиради.\nХалқаро рейтинглар ва индексларнинг ўзаро боғлиқлиги институционал ривожланиш мамлакат ва унинг фуқаролари иқтисодий фаровонлигига таъсир этаётганини, инновациялар ва ахборот технологияларининг ривожланиши мамлакат ҳаётининг сиёсий ва ҳуқуқий жиҳатларига ижобий таъсир кўрсатиши мумкинлигини яна бир бор исботламоқда.\nИнфографика: Ўзбекистон 2015-2020 йилларда Doing Business индексида


МИБ ходими чўкаётган олти яшар болани қутқариб қолди - xabar.uz\nМИБ ходими чўкаётган олти яшар болани...\n01.07.2019 22:43 0 2122\nШу йилнинг 29 июнь куни, кундузи соат 14 00лар чамасида МИБ Бойсун туман бўлими давлат инспектори Отабек Алиқулов шу туманнинг «Сангчил» МФЙ ҳудудида хизматини ўтаб юрган вақтида «Сангчил» МФЙ ҳудудидан ўтувчи «Кўрган» дарёда оқиб кетаётган болага кўзи тушади. Иккиланмай ўзини сувга отиб, болани қутқарди. Маълум бўлишича, чўкиб кетишга сал қолган бола Р.Жўрамаҳмудов (2013 й.т.) бўлиб, эҳтиётсизлиги оқибатида тез оқиб турувчи дарёга тушиб кетган экан.\nБолани сувдан олиб чиқиши ҳамоно О.Алиқулов ўз машинасида «Сангчил» ҚВП биносига олиб борган. Шифокорлар томонидан кўрсатилган тез тиббий ёрдам муолажасидан кейин вояга етмаган Рамзиддиннинг аҳволи яхшиланган.\nМИБ чўкаётган бола


Дори воситаларининг ноқонуний савдосига чек қўйилди - zarnews.uz\nСамарқандда жиноят ва ҳуқуқбузарликларнинг олдини олиш бўйича ўтказилаётган “Зарбдор ойлиги” тадбири доирасида “Жартепа” чегара божхона пости ва вилоят миллий гвардия ходимлари Самарқанд шаҳри ҳудудида ноқонуний тартибда дори воситалари ва биологик фаол қўшимчаларнинг олди-сотдиси билан шуғулланувчи фуқароларни аниқлаш мақсадида тезкор тадбир ўтказди.\nУнда Самарқанд шаҳри, Спетамен шох кўчасидаги автотураргоҳда фуқаро А.Б. “Dream TONUS” ҳамда “АРТЕБИО” номли жами 100 қутида дори воситаларини сотаётган вақтида тўхтатиб қолинди.\nШунингдек, фуқаро А.Б. ўз ихтиёри билан автомобилининг багажидан жами 78 қути дори воситаларини топширди. Натижада ушбу ҳолатда жами 18 225 000 сўмлик дори воситалари далилий ашё сифатида олиб қўйилди.\nТеглар: божхона ноқонуний дори воситалари\nСамарқандда коронавирусга қарши дориларни ноқонуний сотаётган шахслар ушланди


Ислом Каримовнинг тансоқчиси Москвада ўлик ҳолда топилди\nИслом Каримовнинг тансоқчиси Москвада ўлик ҳолда топилди 125\nЎзбекистон марҳум президенти Ислом Каримовнинг узоқ йиллик шахсий қўриқчиси Василий Матвиенко 23 август куни Новая Москва ҳудудидаги “Советский писатель” посëлкасидаги уйида ўлик ҳолда топилди.\nРоссия матбуоти хабарларида ëзилишича¸ 38 яшар полковник Матвиенко Каримов ўлимидан сўнг Москвага¸ бу ерда яшаб келган хотини ва қизининг ëнига кўчиб келган.\nНефть бизнесида иш бошлаган Матвиенко¸ хотинининг туғилган куни нишонланаëтган кечада¸ тасодифан ўзини отиб қўйган. Тунги 1:30 ларда рўй бергани айтилаëтган бахтсиз ҳодиса пайтида эр-хотиндан бошқа ҳеч ким бўлмаган.\nВоқеа тафсилотларига оид кўрсатма берган Матвиенконинг хотини¸ унинг ниҳоятда маст бўлгани ва қўлида ўйнаб турган пистолетни билмасдан отиб юборганини билдирган. Ўқ юрагига теккан Матвиенко¸ тез ëрдам келгунга қадар ўлган. Воқеа жойига келган полициячилар¸ уй гаражидан жуда кўп турдаги ўқотар қуроллари топган. Тахминларга кўра¸ у бу қуролларни ўз дипломатик мақомидан фойдаланиб¸ Россия ҳудудига олиб кирган. Ўлим бўйича тергов-суриштирув олиб борилмоқда.


Шу лофларга ишонасизми: Сенат Раисининг Биринчи ўринбосари Содиқ Сафо ҳали ҳам “кадда-Сенат Раисининг Биринчи ўринбосари” бўлиб қолибди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:21 - Шу лофларга ишонасизми: Сенат Раисининг Биринчи ўринбосари Содиқ Сафо ҳали ҳам “кадда-Сенат Раисининг Биринчи ўринбосари” бўлиб қолибди\nБугун Тошкентда ўтказилган махсус йиғилишда беш йилликда парламентдаги ўзгаришлар санаб чиқилибди. Нимамиш, кадда-Сенат Раисининг Биринчи ўринбосари Содиқ Сафо ҳали ҳам ўша-ўшамиш, яъни “кадда-Сенат Раисининг Биринчи ўринбосари Содиқ Сафо”.\nМана унинг бугунги махсус учрашувларда эълон қилинган нутқидан парчалар. Нимамиш, бугунги “Ўзбекистон: беш йиллик ислоҳотлар” номли халқаро конференцияда унинг айтган сўзларида қуйидагилар бор – ОЛТИ НАРСА:\n1. Қонун ижодкорлиги.\n2. Парламент очиқлиги.\n3. Назорат функциясининг кучайгани.\n4. Бюджет масаласи.\n5. Парламентга ҳисобдорлик.\n6. Халқаро парламентлараро муносабатлар тиклангани.\nБу айтилдган нарсаларни битталаб санаб ўтиришнинг ҳам кераги йўқ. У ерда ЙЎҚ НАРСАЛАР санаб ўтилган. Биз бу ҳақда бир неча марта хабарларимизда ёздик, аммо аҳвол ҳали ҳам ўша-ўша.\nСодиқ Сафо, бошқа сенаторлар каби, бизнинг эътирозларимизга эътибор ҳам бермасдан, ҳали ҳам КАДДА-СЕНАТОРлик лавозимида ўтирганини яна бир марта исботлаб берибди: “кадда-Сенат Раисининг Биринчи ўринбосари Содиқ Сафо”.\nБуларнинг қанчалик тўғри эканлиги ҳамма хабарларимизда айтиб келинмоқда. Чунки, “кадда-Сенатор” иборасини ўша пайтдаги президент Ислом Карим бу терминни ҳатто тушунтириб ҳам ўтирмасдан киритган. Чунки, айнан ўша пайтдаги Ливия президенти Муаммар Каддафийнинг фикри, Содиқ Сафо ҳали ҳам ўша-ўша: “кадда-Сенат Раисининг Биринчи ўринбосари Содиқ Сафо”.\nҚолган “Сенатор”ларнинг ҳам кўпчилиги айнан шу каби “кадда-Сенатор”лардир.


Нафсига қози бўлмаган судьялар... » Ўзбекистон янгиликлари – Zamin.uz\nНафсига қози бўлмаган судьялар...\n15 май, 15:07 920 Жамият\nСўнгги пайтларда айрим амалдорларнинг порахўрлиги билан боғлиқ ҳолатлар ҳали олдимизда турган ишлар юкини белгилаб бермоқда. Зеро, жамиятда бир нафар бўлса-да, порахўр ёхуд коррупция қулига айланган амалдорнинг чиқиши халқнинг давлат ва раҳбарларга бўлган ишончига жиддий путур етказади. Боз устига, ўша бебурд амалдор Ўзбекистон Республикаси номидан қарор қабул қиладиган судья бўлса-чи?! Бундан мудҳиш манзара бўлмаса керак.\nАхир айтишади-ю, «Қози муттаҳам бўлса, додингни кимга айтасан», деб... Қолаверса, ҳуқуқни муҳофаза қилувчи идора ходимининг таъмагирлик қилиши, ҳузурига адолат истаб келган инсоннинг «қўлига қараши» нафақат ўша адолат посбонининг номига, балки бутун бошли идора обрўсига, ҳамкасбларининг нуфузига ҳам путур етказади.\nФуқаролик ишлари бўйича Урганч туманлараро суди судьяси З.И. ҳар ишда моҳир, уддабурон чиқиб қолди. Йўқса, ўзининг иш юритувидаги фуқаро М.А.нинг Урганч туман ҳокимлиги зиммасига ерга эгалик ҳуқуқини белгилаш мажбуриятини юклаш ҳақидаги даъвосини рад қилиш ҳақида ҳал қилув қарори қабул қилиб, ушбу қарор апелляция судлов ҳайъати томонидан ҳам ўзгаришсиз қолдирилганлигини билгани ҳолда, бу ҳолатдан унумли фойдаланиб қолишни режалаштирармиди?!\nЯъни М.А.нинг ишончли вакили А.Э.га ушбу низоли масалани пойтахтдаги раҳбарлари билан гаплашиб, унинг фойдасига ҳал қилиб беришини ваъда қилади. А.Э.нинг ишончига киргач эса, мазкур хизмат учун 12 минг АҚШ доллари бериш лозимлигини таъкидлаб, уни кўндиради.\nКоррупция — миллий хавфсизликка таҳдид (фото) 27 апр, 21:03\nФутболдаги коррупция. Энди ишга ДХХ ва Бош прокуратура ҳам аралашади 26 янв, 21:11\nОлий Мажлис депутатининг "коррупция ва порахўрлик борасида"ги фикрлари 18 июл, 12:27\nШавкат Мирзиёев: Жамият ривожига ғов бўлаётган яна бир иллат – бу коррупция балосидир 10 дек, 15:04


Кафил бўлишга шошилманг!!! — Пахтакор29\nОхирги йилларда кредит бозорининг эркинлашуви жисмоний шахслар учун ҳам ўз фаолиятини молиялаштиришнинг кенг имкониятларини яратди. Одамлар автомобиль, уй-жой ёки шунчаки истеъмол учун кредит олишга киришди. Бу албатта уларнинг ижтимоий-иқтисодий аҳволларини яхшиламоқда, эҳтиёжларини қондиришга хизмат қилмоқда. Шунингдек, бу кредитга оид фуқаролик низолари кўпайишига олиб келмоқда ва суд амалиётида ҳам ўз аксини топмоқда. Фуқаролик одил судлови фаолиятининг 2021 йил якунлари таҳлили шуни кўрсатадики, ўтган йилда кредитга оид фуқаролик ишлари 139 000 тани ташкил этган ва бу 2020 йилдагига нисбатан қарийб 4 баравар кўпроқ (35 832 та фуқаролик иши). Шундай қилиб, бугунги кунда кредит ундириш билан боғлиқ низолар энг кўп кўрилган фуқаролик иш турига айланиб улгурган.\nКредит доим мақсадли ва ҳақ эвазига бўлади, кўпчилик ҳолатларда у аниқ бир таъминот чораси билан мустаҳкамланиши талаб этилади. Масалан, мол-мулк гарови ёки кафиллик каби таъминот усуллари кенг қўлланилади. Унча катта бўлмаган кредитлар олишда кафиллик кредит мажбуриятлари бажарилиши учун асосий таъминот шакли бўлиб қолмоқда. Одатда кафил бўлиш учун етарли иш ҳақига эга бўлиш, вояга етган ва муомалага лаёқатли бўлиш талаб қилинади.\nАҳамиятли жиҳати, кредитларни вақтида тўламаслик ҳолатларида қарзни тўлаш мажбурияти қарздорнинггина эмас, балки кафиллар зиммасига ҳам тушмоқда. Ёки қарздорнинг кредит олиши учун гаровга мол-мулкини қўйиб берган бошқа шахслар мол-мулкидан ажраб қолмоқда. Кўпчилик кафиллар судда кафилликнинг мазмунини тушунмаганини, кафиллик бу шунчаки расмиятчилик, шартномага имзо қўйиб бериш етарли деб ўйлаганини, кредит бўйича қарзни тўлаши лозимлигини тасаввур қилмаганини билдиради. Шунингдек, улар қарздор ўз қарзини вақтида тўлайди, деб ишонишганини ҳам эътироф этади. Агар сиздан ҳам таниш-билишлар, қариндош-уруғлар кредит учун кафил бўлишни сўрасалар, бундай кафил бўлишга шошилмаганингиз маъқул.\nГарчи кафил қарздор томонидан олинган кредит пул маблағларига ҳеч қандай ҳуқуқи бўлмаса ҳам, банк олдида ушбу кредит учун қарздор билан тенг жавобгар бўлади. Масалан, агар қарздор кредит тўловларини ўз вақтида тўлай олмаса, кафил кредит бўйича барча қарзни (кредит суммаси, фоизлар ва ҳк.) тўлаши керак бўлади.\nКафилликнинг асосий функцияси эҳтимолий йўқотишлар рўй берганда кредиторнинг ҳуқуқ ва манфаатларини қоплаш воситаси бўлиб хизмат қилади. Фуқаролик кодекси (ФК) 292-моддаси биринчи қисмида кафиллик шартномаси бўйича кафил бошқа шахс (қарздор) ўз мажбуриятини тўла ёки қисман бажариши учун унинг кредитори олдида жавоб беришни ўз зиммасига олиши белгиланган. Шунингдек, ФКнинг 293-моддаси иккинчи қисмида, башарти кафиллик шартномасида бошқача тартиб назарда тутилган бўлмаса, кафил кредитор олдида қарздор билан баравар ҳажмда жавоб беради, деб қайд қилинган.\nБанк кафилдан қарзни қачон ва қандай ундира олади?\nКўпчилик ўйлайдики, банк аввал қарздордан кредит қарздорлигини талаб қилади, у тўлай олмасагина кафилдан талаб қилади. Лекин доим ҳам ундай эмас. Кафилликда кафилнинг жавобгарлиги субсидиар ёки солидар тарзда белгиланиши мумкин (шартномада белгиланади). Яъни, субсидиар жавобгарлик белгиланганда банк аввал қарздордан қарзни ундириш чораларини кўриши, имкони бўлмагандагина кафилдан қарзни тўлашни талаб қилиши мумкин. Солидар жавобгарлик белгилан тақдирда (бу энг кўп қўлланиладиган ҳолат) банк бирданига қарздор ва кафилдан қарзни тўлашни талаб қилади (суд тартибида). Кўриниб турганидек банклар ўзи учун қулай шаклни танлайди, деярли доим кафилга солидар жавобгарлик белгиловчи шартларни белгилайди. Яъни, қарздор вақтида қарзини тўламаса, банк кафилдан ҳам қарзни тўлашни талаб қилиш ҳуқуқига эга бўлади. Ҳар қандай ҳолатда ҳам кафил бутун мол-мулки билан кредит қарзи бўйича тўлиқ жавобгар бўлади.\nКўпчилик ҳолатларда банклар қулайроқ ундириш механизмини қўллашади, кафилнинг банк картаси (ҳисоб рақами)дан кредит қарзини дарҳол ундириб олишга келишиб олишади. Бунда кредит тўлови вақтида қарздор қарзини тўлмаган бўлса, тўғридан-тўғри кафилнинг ҳисоб-рақамидан қарз ечиб олинади.\nКафилликдан воз кечса бўладими?\nКўпчилик ўйлайдики, кредитга кафиллик шартномасини тузгач, кейинроқ ундан воз кечиш мумкин ва осон. Лекин аслида бундай эмас. Кафиллик қарздор мажбуриятлари бўйича кафилда ҳам мажбурият вужудга келтиради. Қонунчиликка кўра шартномани бир томонлама бекор қилиш, яъни кафилликдан бир томонлама воз кечишга йўл қўйилмайди. Масалан, кафил шартнома тузганидан кейин ишидан айрилса, касал бўлиб қолса, қарздор (кредит олган таниши) билан жанжаллашиб қолса ҳам кафиллик ўз кучида қолаверади. Кафиллик шартномасини ўзгартириш ёки бекор қилиш учун банк билан келишиш керак бўлади, банк эса ҳеч қачон ўз таъминоти зарарига ҳаракат қилмайди. Кафиллик қачонки кредит қарзи тўлиқ тўланганда, қарз мажбурияти бошқа шахсга ўтказилганда ёки кафиллик муддати ўтиб бўлгандан кейин тугайди. Яна бир йўли кафилни алмаштиришни сўраб банкка мурожаат қилиш, агар томонлар келишса кафилни бошқа шундай шахсга алмаштириш мумкин.\nКафил бўлиб қарздорнинг қарзини тўладим, бу йўқотишни қоплай оламанми?\nАлбатта, банкдан кредит қарздорлиги кафилдан ундирилса, айни тўланган суммани қарздорнинг ўзидан талаб қилиш мумкин бўлади. Масалан, сиз дўстингизнинг кредитига кафил бўлдингиз, банк қарзни сизнинг ҳисоб-рақамингиздан ечиб олди ёки суд тартибида сиздан кредит қарзини ундириб олди (қарздор тўлай олмагани учун). Энди сиз ўзингиз тўлаган пулларни қарздордан талаб қилишингиз мумкин бўлади.\nАхроридин Баходирович Масардинов,\nФуқаролик ишлари бўйича Избоскан туманлараро суди раиси.


Қуръон оятларида ҳасаднинг баёни\nХалқимизда «Ҳасад билан эмас ҳавас билан яшанг», деган ҳикматли гап бор. Бу гапнинг маъносини тўлиқ англаш учун дастлаб ҳасад ва ҳавас маъноларини тўғри тушуниб олиш лозим. «Ҳасад» сўзи луғатда «арчиш», «шилиш» деган маъноларни англатади. Чунки ҳасад ҳасадгўйнинг қалбини шилиб, ачиштиради. Уламолар ҳасадни «ўзгадаги неъматнинг завол топишига кўз тикиш» дея таърифлаганлар. Яъни ҳасадгўйнинг асосий мақсади бировдаги неъматнинг ундан кетишини исташ бўлади. Ҳавас эса «ўзгадаги неъматнинг завол топишига кўз тикмасдан, ўшанга ўхшаш неъмат ўзида ҳам бўлишини орзу қилишдир».\nҲасаднинг ёмон иллат экани Қуръони Каримда ҳам, ҳадиси шарифларда ҳам баён этилган:\n«Ёки Аллоҳ одамларга Ўз фазлидан берган нарсаларга ҳасад қилмоқдаларми?» (Нисо сураси, 54-оят).\n«Ва ҳасад қилган ҳасадчининг ёмонлигидан (паноҳ сўрайман) деб айт» (Фалақ сураси, 5-оят).\nПайғамбаримиз соллаллоҳу алайҳи васаллам умматларига бу иллатдан сақланишни алоҳида таъкидлаганлар:\nعَنْ أَبِى هُرَيْرَةَ أَنَّ النَّبِىَّ صَلَّى اللهُ عَلَيهِ وَسَلَّمَ: قَالَ « إِيَّاكُمْ وَالْحَسَدَ فَإِنَّ الْحَسَدَ يَأْكُلُ الْحَسَنَاتِ كَمَا تَأْكُلُ النَّارُ الْحَطَبَ ». رَوَاهُ اَبُو دَاوود.\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Ҳасаддан сақланинг! Чунки ҳасад яхшиликларни худди олов ўтинни еганидек еб юборади», – дедилар» (Имом Абу Довуд ривояти).\nҲасадчидаги бу иллат ҳасад қилинган кишидан кўра унинг ўзига кўпроқ зарарли бўлади. Чунки ҳасад қилинган инсонга унинг ҳасадидан зарар етмай қолиши ҳам мумкин. Аммо ҳасадчининг ўзи, албатта, қуйидаги ёмонликларга мубтало бўлиши тайин:\n1. Ҳасадчининг ғами узилмайди.\n2. Ҳасадчидан инсонлар нафратланади.\n3. Ҳасадчи Аллоҳнинг ғазабига йўлиқади.\n4. Дунёда ҳам охиратда ҳам азобда бўлади.\n5. Унга тавфиқ эшиклари ёпилади.\nШу ўринда табиий равишда савол туғилади: «Инсон ўзига шунчалик зарарли бўлган бу иллатга қандай чалинади?» Уламолар бу саволга жавоб бериб шундай деганлар: «Ҳасад қуйидаги сабабларга кўра юзага келади:\n1. Кўра олмаслик.\n3. Мақсадига эришолмай қолишдан қўрқиш.\n4. Мансабпарастлик ва шуҳратпарастлик.\n5. Одамларга яхшиликни раво кўрмайдиган бузуқ ниятли бўлиш».\n«Ҳар дарднинг даъвоси бор» деганларидек, ҳасад аталмиш бу дарднинг ҳам даъвоси борми, деган саволга уламолар шундай жавоб берганлар: «Ҳасад икки йўл билан даволанади:\n1. Илм билан.\n2. Амал билан.\nЯъни ҳасадчи инсон дастлаб ҳасаднинг нима экани ва унинг зарарларини ўрганади, сўнгра ҳасади буюрган ишнинг аксини қилади. Ана шунда, иншааллоҳ, бу иллатдан халос бўлади».\nАллоҳ таоло барчамизни турли маънавий ва жисмоний иллатлардан саломат сақласин!


Шайх Салмон ФИФА президентлиги учун сайловда ютиб чиқишига шубҳа қилмаяпти\n18:00 / 18.02.2016\nОсиё футбол конфедерацияси (ОФК) президенти шайх Салмон ибн Иброҳим ал-Халифа ФИФА президентлиги учун сайловларда ғалаба қозонишига ишонишини айтиб ўтди. Бу ҳақда World Football Insider нашри хабар тарқатди.\nМанба берган маълумотга кўра, шайх президентлик сайловларидан ўз номзодини олиб ташлаши ҳақидаги хабарларни инкор этган. Шайхнинг сайловолди кампанияси вакиллари уни ФИФА президентлиги учун сайловларда фаворит санашмоқда.\nШайх Салмон ФИФА раҳбарлиги учун сайловларда ОФКнинг 46 ва Африканинг 54та федерациялари айнан унга овоз беришига умид қилмоқда. Шунингдек у КОНКАКАФ ва Шарқий Европанинг бир қатор давлатларидан яна қўшимча 35та овоз тўплашига ишонмоқда.\nЭслатиб ўтамиз, Салмондан ташқари УЕФА Бош котиби Жанни Инфантино, Иордания шаҳзодаси Али ва ФИФА собиқ Бош котиби ўринбосари Жером Шампань ҳам сайловларда иштирок этади.


БИШКEК – Якшанба (2 июнь) куни Қирғизистон давлат миллий хавфсизлик қўмитаси (ГКНБ) собиқ ҳукумат мансабдорини коррупцияда айблаб қўлга олди. Бу ҳақда душанба (3 июнь) куни Озод Европа/Озодлик радиоси хабар берди.\nПрезидент маъмуриятининг адлия тизими ислоҳоти бўйича бўлими собиқ раҳбари Манасбек Арабаев якшанба (2 июнь) куни ҳибсга олиниб, судгача тергов изоляторига жойлаштирилган.\nҚирғизистон ҳукумати барча қонунбузарлар, жумладан террорчилар ва экстремистларга нисбатан қонун устуворлигини таъминлаш мақсадида самарали ва ишончли суд тизими яратишни режалаштирган эди.\nГКНБ вакили Раҳат Сулайманов Арабаевга нисбатан илгари сурилаётган айбловлар тафсилотларини очиқламаган.\nАрабаев собиқ президент Алмазбек Атамбаевнинг идорасида хизмат қилган ва 2015 йилда бўлим раҳбари этиб тайинланган эди. Сооронбай Жеенбеков давлат раҳбари этиб сайланганидан 6 ой ўтиб, 2018 йил май ойида у ўз вазифасидан озод этилган.\nАрабаев 2017 йил декабрь ойида Атамбаев президентликдан кетганидан сўнг ҳибсга олинган шахсларнинг навбатдагиси бўлган.


18 апрел 2021, Тошкент вақти: 15:49\nҚароргоҳи Лондонда жойлашган Сурия инсон ҳуқуқлари обсерваторияси сентябрь ойида Суриядаги жанглар оқибатида 3055 одам ҳалок бўлганини билдирди. Ҳисоботда айтилишича, бу жорий йилдаги энг катта кўрсаткичдир.\n1 октябрда эълон қилинган ҳисоботда таъкидланишича, сентябрь ойида ҳалок бўлган 3055 одамдан 955 нафари тинч аҳолидир. Уларнинг 207 нафари балоғатга етмаган бола ва 148 нафари аёл киши.\nСурияда олти йилдан бери давов этаётган ватандошлар урушида шу кунгача 330 мингдан кўпроқ одам ҳалок бўлди, 5 миллион одам қочқинга айланди.


Россиялик эркин якка кураш жанг устаси Федор Емеланенко навбадаги ғалабани қўлга киритди » Ўзбекистон янгиликлари – Zamin.uz\nРоссиялик эркин якка кураш жанг устаси Федор Емеланенко навбадаги ғалабани қўлга киритди\nЖанг куни кеча 18 июн санасида Санкт-Петербург шаҳридаги ПХИФ-2016 маданий дастури рамкаларида бўлиб ўтди. Уч раундлик беллашув натижаларига кўра ҳакамлардан бири дурранг дея баҳо берган, бошқа икки ҳакам эса ғалабага Емеланенко хақли, деб топишган дея хабар беради вз.ру нашри.\n“У аввали боши оғир зарбани ўтказиб юборди натижада бутун раунд ҳавотирли кечди. Лекин Емеланенко ўзини қўлга олди ва қаршилик кўрсатишга ўзида куч топди. Молданадо яхши спортчи беллашув жуда оғир ўтди. Бу Федорнинг карерасидаги энг ёмон жанг бўлди” – деди Мичков.\nКейинроқ “Р-Спорт” ҳабар қилишича Ф.Емеланенконинг ўзи ҳам жангга ҳудди шундай баҳо берган: “Мухлисларга бундай беллавшувлар ёқиши шак-шубҳасиз, аммо бу шишлар, қон талаш жарохатлар – ха, хақиқатдан ҳам ёқимсиз жанг бўлди, мен бундай ҳолларга ўрганмаганман”.\n“Барчага рахмат. Бу менинг унчали омадли жангим бўлмади, аммо умид қиламанки, мухлисларга ёқди, - деди Емеланенко. – Жамоага рахмат, шифокорларга ва барча мухлисларимга ҳам рахмат. Энди мен оилам ва жамоам билан дам олишга таёргарлик кўряпман, ундан сўнг янада жиддийроқ бўлган мусобақаларга тайёргарлик кўраман”.\nБундан ташқари Емеланенко ўз карерасини ҳали-вери тугатмаслигини қайд этди.\n“Худонинг ёрдами билан муштлашишни давом этдираман” –дея қўшимча қилиб қўйди спортчи.\nЕмеланенко ўз карерасини тиклаши ҳақида июл ойида эълон қилган эди. Эслатма ўрнида эркин якка кураш жанг устаси Федор Емеланенко декабр ойида Ҳиндистонлик Жайдип Синкх устидан ғалаба қозонган.\n22:16 Макгрегор Флойд Мэйуэзер билан жанг шартларини келишиб олди\n12:49 “Uzbek Tigers” - “Cuba Domadores”. Жангнинг аниқ манзили ва вақти маълум бўлди\n08:19 Кўпчилик кутган жанг ўтказилмайдиган бўлди\n15:03 Россиялик боксчи Фёдор Чудинов жаҳон чемпиони унвонини ҳимоя қилди


Партия вилоят Кенгаши конференциясига 8 нафар делегат сайланди | O'zLiDeP\nПартия вилоят Кенгаши конференциясига 8 нафар делегат сайланди\nO‘zLiDeP Шароф Рашидов туман Кенгашининг навбатдаги ҳисобот конференцияси бўлиб ўтди.\nУнда партия туман Кенгашининг 5 йиллик фаолияти таҳлил қилинди.\nҚайд этилишича, бугунги кунда партия вилоят Кенгаши қошида 38231 нафар маслакдошларимизни бирлаштирган 751 та бошланғич партия ташкилотлари фаолият олиб бормоқда. Сўнгги уч йилда қуйи бўғинлар сони 110 тага, аъзолар эса 21218 нафарга ошган.\n“Келгусидаги истиқболли режаларни белгилаб олишда ўтган вақт давомидаги фаолиятни сарҳисоб қилиш жуда муҳим, – дейди O‘zLiDeP туман Кенгаши аппарат раҳбари Фарҳод Маматқулов. – Ўтган вақт давомида туман партия Кенгаши томонидан кенг кўламли ишлар амалга оширилди. Бу ҳақда гапирганда депутатларимизнинг, қуйи бўғин аъзоларининг фаоллигини алоҳида таъкидлаш жоиз”.\nКонференцияда шунингдек, халқ депутатлари туман Кенгашидаги O‘zLiDeP депутатлик гуруҳининг фаолияти ҳам таҳлил қилинди. Партия туман Кенгаши назорат-тафтиш комиссиясининг ўтган даврдаги фаолияти бўйича ютуқ ва камчиликлар юзасидан таҳлилий ҳисоботи тингланди.\nТадбирда O‘zLiDeP Жиззах вилоят Кенгашининг навбатдаги Конференциясига Шароф Рашидов туманидан 8 нафар делегатлар сайланди.\nБПТлар билаш ишлаш